
Parlamentario Ryçond Santos do Nascimento: 
Pobresa na Aruba ta consecuencia di corupcion 


Den un combersacion re- 
cien cu parlamentario in- 
dependiente y fundador 
di partido Lucha pa Re- 
forma, Ryçond Santos do 
Nascimento, el a destaca 
e structura coruptivo di e 
partidonan politico tradi- 
cional riba Aruba, y su 
impacto riba economia y 
finanzas di nos pais. 


Economia coruptivo rond 
di campaña politico 
Santos do Nascimento ta 
splica cu MEP y AVP, pa 
nan por financia e tamaño 
di e partido, pasobra ta par- 
tidonan hopi grandi, mester 
hopi placa. “E ora loke bo ta 
wak ta ful un economia ta 
surgi rond di e partido. Parti 
di e economia ey ta fraudu- 
lento, coruptivo. Si bo ta wak 
por ehemplo e caso di Paul 
Croes, locual bo ta wak ta ful 


un negoshi rond di ontheff- 
ing di e arbeidsmarkttoets. 
Si bo ta wak e caso di Benny 
[Sevinger], bo ta wak ful un 
economia ta surgi rond di 
otorgamento di opcion riba 
terenonan comercial.” 


Tambe por nota un linea en- 
tre partido y medionan di 
comunicacion. “Hopi intere- 
sante den esaki ta e presencia 
di sra. Leoncita Arends, cu ta 
un persona cu ta hopi promi- 
nente den e campaña di AVP 
como cu e tin acceso na plat- 
forma radial. Nos a wake re- 
cientemente tambe den e in- 
vestigacion di caso Flamingo, 
bo ta wak e Sr. Hans Geer- 
man, mesun tipo di con- 
struccionnan. Y esaki ta dos 
caso cu mi ta menciona nan 
pasobra nan ta claramente 
den investigacion penal. Pero 
locual bo ta wak ta cu tin un 


economia ta surgi rond di un 
partido y tin di haci cu finan- 
ciamento di e campaña po- 
litico,” segun Santos do Nas- 
cimento. 


Economia coruptivo ta 
beneficia di 
servicio deficiente 
Segun Santos do Nascimen- 
to, tin otro parti di e campaña 
aki, y esey ta e parti di duna- 
mento di trabao. Anto esey ta 
un di e problemanan pakico 
nos tin un aparato guberna- 
mental asina grandi, pero ora 
cu bo mester di un servicio, 
e servicio ta pesimo. “Bo ta 
pidi un permiso, e ta tarda 
un siglo pa bo haya un per- 
miso. Bo ta pidi opcion pa un 
tereno cu un erfpacht di un 
tereno, tambe un caminda di 
cruz hende ta cana. Pero si bo 
ta acerca e minister, e ora cos- 
nan por cambia. Anto esey ta 


elementonan coruptivo den 
e sistema. Y e ora pa nan por 
keda na poder, no ta cumbini 
pa tin hopi supervision for di 
Hulanda. 


“Si bo ta wak durante cam- 
pañanan, tin hopi hende tin e 
speransa cu ora cu AVP sin- 
ta, nan ta bay tin un trabao. 
Y e partido ta fomenta esaki 
tambe. Bo ta wak cu e traba- 
onan den gobierno ta wordo 
usa como manera pa paga e 
activista y paga e ‘pegador di 
bandera’, e campañador. E ta 
similar na locual nos ta wak 
den e caso di Hans Geerman, 
cu ta wak claramente un con- 
struccion unda esnan cu ta 
fiel na sostene e politiconan 
ta haya un beneficio. Nos 
a wak esey cu Sra. Leoncita 
Arends, mescos. Esnan cu 
ta yuda e partido avansa su 
mensahe, mercadeo, etc. ta 
haya un ‘fix’. 


Ademas, segun Santos do 
Nascimento, 
tabatin 
tres 
momento clave e aña aki cu a 
demostra cu partido AVP no 
tin compromiso cu integri- 
dad. “E prome ta, nos tabatin 
e caso di Paul Croes a bay te 
na Cassatie, te na Hoge Raad 
na Hulanda, esey tabata na 
februari. E partido mester a 
tuma e momento ey pa bisa 
‘bo sa, den nos seno cosnan 
a bay robes. nos ta bay tuma 
medidanan pa e tipo di cos- 
nan asina no por ripiti nunca 
mas den partido’, anto bin cu 
medidanan serio y cu pueblo 


por mira cu e partido tin un 
compromiso cu integridad, 
no solamente ora ta punta 
dede riba MEP, pero tambe 
ora ta wak den cas mes. 


“Dos, na maart tabatin un 
reunion publico encuanto 
e contract cu Sr. Eddie Bri- 
esen a cera cu e compania 
Lee Tofanelli, anto durante 
e reunion publico, tabati- 
nun kiebro den partido AVP. 
Ami mes tabata hopi invo- 
lucra den esey, pasobra mi a 
duna mi discurso criticando 
e manera con Sr. Briesen a 
cera e contract, pasobra taba- 
tin consehonan contrario di 
ATA, y despues tabatin CAD 
cu a cuestiona si e forma con 
a cera e deal aki ta di acuerdo 
cu nos ley di comptabilidad. 
E gran problema ta cu num- 
ber dos riba partido, Sr. Mike 
de Meza, a sali y el a defende 
Sr. Briesen den e reunion. 
Locual mi a haya hopi malo 
ta cu Sr. De Meza a bisa du- 
rante e reunion ey, y el a 
clarifica pa su mañan na un 
programa radial, cu el a haya 
un negatief cassatie advies, 
siendo cu e cassatie advies ta 
positief. Kiermen el a sali, y el 
a gaña. Partido sa, y e motibo 
cu tur hende sa ta cu mi mes 
a ripitidamente mustra cu 
esaki ta un mentira, despues 
e documento a circula den 
comunidad, tur hende por a 
mira cu e ta un mentira. 

Apertura oficial di Aruba Fair Trade Authority (AFTA) 


Dia 1 di december ultimo, 
Minister di Asunto Eco- 
nomico, 
Comunicacion 
y 
Desaroyo 
Sostenibel, 
Geoffrey Wever, a inau- 
gura Aruba Fair Trade 
Authority 
(AFTA) 
na 
Oranjestraat 28, den cen- 
tro di Oranjestad. 


AFTA, detaya riba www.afta. 
aw, tin como meta stimula un 
mercado competitivo y de- 
saroyo saludabel di e econo- 
mia. Aña 2023 tabata un aña 
di implementacion, culmi- 
nando awo restauracion di un 
otro monumento den centro 
di ciudad, cual awo lo fungi 
como e centro di derecho di 
consumidor na Aruba. 


AFTA, un organisacion in- 
dependiente cu su mesun 
directiva, lo funciona bao 
e ordenansa di competen- 
cia, danki na financiamento 
y cooperacion di Hulanda 
via e Landspakket. Experto 
Hulandes riba competencia, 
Sr. Albert Scholten a guia e 
proceso aki. Minister Wever 
a gradici Secretaria di Estado 
Alexandra van Huffelen y 
TWO Hulanda pa nan sos- 
ten financiero, destacando e 
rol di AFTA como un socio 
strategico den comunidad y 
sector comercial. 
Na principio di 2024, AFTA 
lo cuminsa desaroya leynan 
pa proteccion di consumi- 
dor, ampliando su rol den 
promove competencia, hon- 
rado y educando consumi- 
dornan riba nan derechonan. 
Pa 2025, ta spera cu AFTA lo 
regula y informa riba asun- 
tonan di proteccion di con- 
sumidor. 


AFTA lo colabora cu instan- 
cianan regional y internacio- 
nal den competencia y pro- 
teccion di consumidor, uni- 
endo cu International Com- 


petition Network (ICN) y 
pronto formando un aliansa 
cu Autoriteit Concument y 
Markt (ACM) di Hulanda. 
Tambe a firma un acuerdo 
di cooperacion cu Fair Trade 
Authority Curaçao (FTAC) 
cual lo fortalese lasonan entre 
e dos organisacionnan. 


Durante e ceremonia di ap- 
ertura, Minister Wever a pre- 
senta e miembronan di di- 
rectiva di AFTA: Presidente 
Filomeno (Roly) Sint Jago, 
Thomas Martijn Snoep, y 


Matthijs Visser, tur cu ex- 
periencia den competencia 
y proteccion di consumidor. 
Hunto cu Director Ernest 
Kross, nan ta comprometi pa 
promove competencia husto 
na Aruba. 


Minister Wever a expresa su 
gratitud na e ekipo di imple- 
mentacion, Albert Scholten, 
Amanda Maduro, Carondina 
Leijdekkers, y Departamento 
di Asunto Economico, pa nan 
contribuicion pa haci AFTA 
un realidad. AFTA lo tin im- 
pacto beneficioso pa e sector 
comercial, consumidornan, y 
economia di Aruba. 


Parlamentario Ryçond Santos do Nascimento: 
Pobresa na Aruba ta consecuencia di corupcion 

Y atrobe partido AVP a keda 
silencioso riba esaki, y a di- 
cidi di keda para na banda di 
e posicion di Mike de Meza. 


“E di tres momento pa parti- 
do AVP e aña aki tabata e sen- 
tencia di Benny Sevinger, 14 
di april. E ta un momento, mi 
ta haya, hopi tristo den nos 
historia, cu un partido ta cel- 
ebra un condena. E celebra- 
cion a tuma lugar dilanti cas 


di partido. A engaña pueblo 
- eynan bo ta wak claramente 
cu e partido ta pensa cu pueb- 
lo ta bobo, anto cu pa motibo 
di ignorancia nan por bisa 
kico nan kier.” 


Ademas di esaki, Santos do 
Nascimento ta haya cu e 
manera cu a hacie tabata hopi 
peligroso, pasobra a critica 
henter e cadena hudicial, 
unda a hasta acusa un hues di 
comete acto corupto. 
“Y hopi hende no a ripara cu 


ta esey nan a haci, pero Sr. 
Mike Eman a bisa cu mester 
a duna Sevinger algo di un 
castigo pa scapa cara di Min- 
isterio Publico. Kiermen no 
a castiga Sevinger pasobra e 
ta merece, sino a castiga Se- 
vinger pasobra hues cu OM 
ta haciendo un wega hunto. 
Y Sr. Benny Sevinger a ripiti 
esaki.” 


Pobresa ta consecuencia 
di corupcion 
E problema di e sorto di re- 


torica manera menciona, ta 
cu ta normalisa corupcion 
na e pais. “Locual e ta haci ta 
mina bo estado di derecho, y 
e ta normalisa un acto cu nos 
no mester acepta den un pais. 
Anto e consecuencia - esey 
hopi hende ta lubida - ta cu bo 
pais nunca por progresa. Nos 
a papia di e proceso di per- 
miso con hopi nan ta tarda. 
Wel, ta pasobra e ta cumbini 
un sistema corupto pa e pro- 
cesonan ey no funciona. Pero 
alabes, locual hopi hende no 


ta compronde ta cu si por 
ehemplo 
un 
comerciante 
mester di un permiso, y e ta 
warda un, dos aña pa haya un 
permiso, actividad financiero, 
economico, ta keda stanca, y 
bo pais no ta crece financiera- 
mente, economicamente. Ki- 
ermen tin impacto na final di 
dia e ta crea y ta causa pobre- 
sa. Esey ta su consecuencia. Y 
esey nos sa no solamente di 
Aruba, pero con e ta algo cu 
den tur pais no sa cu esey ta e 
consecuencia di corupcion.” 

2 turista a muri tragicamente fin di siman ultimo 


Fin di siman ultimo tabata 
uno tragico pa dos famia 
cu a bin Aruba pa disfruta 
di nan dianan di vakantie 
na unda lamentablemente 
2 persona a muri den me- 
nos di 24 ora den diferente 
circunstancia. 


Diasabra ultimo, 2 di decem- 
ber den oranan di mainta a 
bira conoci cu diabierna 1 de 
december den oranan ano- 
chi pa 07:11 central di polis a 
haya e notificacion di un acci- 
dente grave na altura di Citgo 
Savaneta unda un auto mes- 
ter a alcansa dos peaton. 
Na yegada di patruya na e 
sitio di e sucedido, a pidi pa 
ambulance cu maximo ur- 
gencia mirando e situacion di 
un di e victimanan. 
Ambulance a presenta na e 
sitio pa trata e prome victima 
ken tabata un turista hende 
homber cu tabata mustra 
basta grave. Ambulance a 
stabilic’e y a transporte cu 
maximo urgencia pa hospital. 
E otro victima cu ta un señora 
turista ken tambe a ricibi bas- 
ta sla y tambe a ser transporta 
pa hospital un rato despues. 
Specialista di trafico a yega na 
e sitio como tambe polis tec- 
nico pa cuminsa haci e inves- 
tigacion. 
A bira conoci cu e auto cu a 
alcansa e dos peaton y a core 
bay for di e sitio cometiendo 
loke ta ser yama como “Hit & 
Run”, despues di un inves- 
tigacion ‘relampago’ manera 
Polis di trafico a denomin’e, 
nan a bin topa cu e auto na un 
cas na Tamarijn. 
Mesora e chauffeur a keda 
deteni y e auto a ser confisca 
pa mas investigacion. 
Lamentablemente 
diasa- 


bra den oranan di madruga 
central di polis a haya infor- 
macion cu pa 01:00am Dr. 
Nommerman a anuncia cu 
e homber turista a fayece. 
Ta trata di e turista hende 
homber di inicialnan A.B 
naci na Merca di 75 aña. 
Turista a bira malo na lama y 
a fayece 
Den otro circunstancia, di- 
asabra 2 di december Cuerpo 
di Polis a informa mediante 
un comunicado di prensa cu 
un otro turista a bira malo 
den lama y a fayece. 
Diasabra mainta pa 11:42 
central di polis a haya e no- 
tificacion cu un persona lo a 
bira malo den lama na altura 
di Tres Trapi y cu no tabata 
dunando señal di bida. 
Mesora a despacha un pa- 
truya di polis na e sitio di e 
sucedido y a pidi ambulance 
cu maximo urgencia. 


Na yegada di polis ta topa cu 
un grupo di persona na unda 
ta purba duna prome auxilio 
na e turista. 
Personal di ambulance a trata 
e turista pero lamentable- 
mente no por a haci nada mas 
pe. 
Personal di Brandweer tambe 
tabata presente y pa 1.00pm 
Dr. Texier a constata e mor- 
to di e turista masculino I.I. 
nacionalidad Mericano di 71 
aña. 
Un otro caso cu a sucede na 
mei 2023 
Diasabra 27 di mei den oran- 
an di atardi pa 2:13pm central 
di polis a haya e notificacion 
cu un turista masculino a bira 
malo canto di lama y no ta- 
bata reacciona. 
Central ta despacha patruya 
di polis na Divi All Inclu- 
sive y ta informa ambulance 
tambe. 


Na yegada di polis por a com- 
pronde cu e homber turista 
naci na Merca a sali di lama 
y bay drumi riba e stoel di 
beach, despues a cuminsa 
sinti su mes malo y na dado 
momento e no a reacciona 
mas. 
Ambulance a yega na e sitio 
y a cuminsa e procedura pa 
reanima e turista pero esaki 
tabata envano. 
Pa 3:15pm di e dia ey, Dr. 
Mungra a constata morto di e 
turista J.A.F di 72 aña y naci 
na Merca. 
Departamento di slachtoffer- 
hulp a presenta pa brinda yu- 
dansa na famia di e fayecido. 
Caso di maltrato na turista 
Canades na december 2022 
Tabata dia 26 di december di 
aña pasa ora e caso di maltrato 
na un turista Canades a bira 
conoci debi na maltrato cu a 
ser cometi pa cuatro persona 
local contra su persona. 
E turista ken tabata di vakan- 
tie riba un crucero a ser 
maltrata despues cu el a mira 
cu un accidente a tuma luga, 
e persona tabata na e luga pa e 
por haci entrega di e auto cu 
el a huur despues di recore 
e isla cu su famia y subi bek 
riba barco crucero Voyager of 
the Seas di e cual nan tabata 
pasahero. 
Ora e persona a bay wak kico 
a pasa y si tur cos tabata bon 
cu esnan cu tabata envolvi 
den accidente, e hendenan 
den auto a sali y agredi e tur- 
ista di un manera severo, el a 
haya diferente fractura den su 
cara y su famia a keda trau- 
matisa door di loke a sucede. 
Despues di esaki, el a informa 
cu for di dia cu esaki a tuma 
luga Cuerpo di Polis y Min- 
isterio Publico a traha duro 
pa asina resolve e caso aki na 
unda nan a logra detene cua- 


ter persona cu ta trata di dos 
hende homber y dos hende 
muhe. 
Tabata dia 30 di december di 
aña pasa ora Cuerpo di Polis a 
haci e prome detencion di un 
di e personanan sospechoso 
den e caso aki, esaki a tuma 
luga na un cas na Pos Chiq- 
uito caminda un dama a keda 
deteni y un auto a ser con- 
fisca. 
Dialuna 2 di januari, habrien- 
do e aña nobo departamento 
di Recherche Oranjestad a 
bay na un cas na Jan Flem- 
ming y a detene e di dos sos- 
pechoso di inicialnan T. E. A. 
B. naci na Aruba di 24 aña. 
Pa dia 4 di januari departa- 
mento di recherche a detene 
e di tres sospechoso na me- 
sun cas na Jan Flemming. Ta- 
bata trata di e homber inicial- 
nan C.M.E. B. naci na Aruba 
di 21 aña, e cual ta ruman di e 
prome sospechoso. 
Mesora e sospechosonan a 
ser hiba warda pa haci mas 
investigacion, di e cuater per- 
sona aki tambe a ser informa 
cu un di nan a sali liber, ta 
trata di e mama e cual a keda 
deteni hunto cu su yiu muhe 
cu ta e doño di e auto cu a ser 
usa den incidente aki. 
Na comienso di e caso, a bin 
dilanti un otro informacion 
tocante con e suceso a tuma 
luga segun loke por a saca di 
e prome melding, di esaki vo- 
cero di Cuerpo di Polis Lito 
Lacle a splica cu despues ora 
investigacion ta tuma luga ey- 
nan por saca afo ki informa- 
cion tin, despues di e intero- 
gacion di e victima a bin sali 
e historia completo di loke 
realmente a sucede. 
Tocante e motibo di e 
agresion, Lacle a comenta cu 
probablemente e sospechoso- 
nan a sinti cu e turista a graba 
nan den nan accident y esey 
a causa e reaccion di agresion 
contra e, lo cual tabata un mal 
interpretacion na unda e vic- 
tima tabata yamando un car 
rental pa puntra unda e mes- 
ter a bay pa entrega e auto cu 
el a huur e dia ey. 
Ta importante pa menciona 
cu esaki ta casonan cu a su- 
cede cu turistanan ora nan 
tabata cu vakantie na Aruba, 
algun di nan por a ser evita, 
otro no lamentablemente, 
importante ta pa keda atento, 
presta atencion na cualkier 
situacion y preveni ora ta tra- 
ta di stuur bao efectonan di 
alcohol den dianan cu ta bin 
mirando cu nos ta den luna di 
december. 


Potretnan ta ilustrativo. 

Mervine Kock: 
“Ta hopi importante pa e hende muhe sigui enfoca ariba 
nan pasion y traha tempo pa nan mes” 


Aruba y hopi otro pair 
rond mundo ta participa 
na e 16 dianan di activis- 
mo decdica na concienti- 
sacion di violencia contra 
hende muhe. Pa trece mas 
atencion ariba e dianan 
aki y participa tambe na e 
campaña importante aki, 
Mervine Kock, un atleta 
profesional di bodybuld- 
ing, a bin cu e iniciativa 
pa realisa un proyecto 
di photoshooting enfoca 
ariba e diferente genera- 
cionnan di hende muhe 
den e mundo di fitness y 
bodybuilding. 


Den un entrevista cu Bon 
Dia Aruba, Kock a splica cu 
e proyecto di photoshoot ta 
encera seis difernet hende 
muhe, di diferente edad, gen- 
eracion di 60 aña, 50 aña, 40 
aña, 30 aña y esun mas jong 
di 20 aña, cu ta competi den 
e mundo di bodybuilding of 
cu ta activo den e mundo di 
fitness. 


Algun di e muhenan aki ta 
mama, ta traha, ta bay scol y 
ta dedica nan tempo tambe 
na e deporte y e disciplina di 
bodybuilding. “Nan ta ma- 
manan cu ta maneha tur tres 
cos pareu y si nan por logra 
nos tur or logra,” el a remar- 
ca. 


El a indica cu e meta di e 
poryecto aki ta pa mustra e 
muhenan den comunidad cu 
aunke nan por tin yiu, ta casa 
of kico e stiuacion por ta, nan 
por adapta nan tempo pa asi- 
na nan por practica e deporte 
of pasion cu nan tin. 


“No ta pasobra cu bo tin yiu 
bo mester keda sin train. Ta 
hopi importante pa e hende 
muhe sigui enfoca ariba nan 
pasion y traha tempo pa nan 


mes pa nan sigui disfruta di 
nan bida, haci loke cu nan 
kier, no wordo controla door 
di ningun hende, pasobra tin 
hopi violencia ainda bao di 
hende muhe, cu nan casanan 
ta controlanan etc.,” Kock a 
resalta. 


El a splica cu e ta agradecido 
cu e tin suerte cu el a biba den 
un cas unda nunca tabatin vi- 
olencia y unda nunca el a wak 
su tata dal mi mama of papia 
malo cune. Aworaki como 
adulto cu tin 42 aña casa, 
nunca su casa a stop e di haci 
nada. “E no ta controlami y 
mi ta liber pa haci loke mi 
kier pa mi disfruta di mi bida 
y di mi parti mi tambe ta lage 
disfruta su bida,” el a indica. 


El a agrega cu un pareha no 
por controla otro pasobra 
esey ta trece hopi malconten- 
to den un relacion y si un rel- 
acion cuminsa sin repset pa 
privacidad di otro, e relacion 
no ta bay ta bon ni sano paso- 
bra niun di dos persona ta bay 
tin paz mentaly esey ta hopi 
importante, sobre todo den e 
deporte di bodybulding. 


Kock a splica cu den e de- 
porte aki e atletanan mester 
desecansa bon, mester come 
na tempo, come segun e plan 
di alimentacion y hasta den 
temporada di offseason, cual 
ta na e momentonan aki pa- 
sobra no tin competencia, e 
deportistanan ta mantene nan 
plan di alimentacion, pero ta 
train duro pa gana masa mus- 
cular. 


Otro punto cu el a menciona 
ta cu e hende muhe mester 
train y come diferente na un 
hende homber cu tambe ta 
practica e deporte aki. Esaki 
primordialmente ta pa mo- 
tibo cu hende muhe no tin 


nivel di testosterona halto, 
pero awendia tin testosterona 
natural cu por yuda e hende 
muhe pa tene su masa mus- 
cular. 


Den su caso personal, na su 
edad e mester usa un tiki di 
e testosterona aki pasobra 
despues di menopausa e nivel 
di testosterona ta baha full 
den e hende muhe y esaki ta 
haci cu e ta perede masa mus- 
cular. 


“E ta un deporte cu ta rekeri 
hopi disciplina, hopi consis- 
tencia, bo mester keda tur 
dia mesun cos, tin biaha e 
rutina por fadabo, vooral di 
e cuminda cu tur dia ta mes- 
cos, pero e motivacion mas 
grandi ta cu bo ta wak e re- 
sultado. E resultado tey y bo 
curpa ta keda bon. Mi tin 67 
aña y mi curpa ta hopi bon, 
pero tur esey ta bin cu trabao 
duro, come bon, paz mental y 
ta alegre,” el a enfatisa. 


Kock su meta ta pa mo- 
tiva mas hende muhe eyfo 
pa drenta den e mundo di 
fintess. No necesariamente 
pa competi pasobra compe- 
tencia no ta pa tur hende y 
pesey den e proyecto aki el 
a inclui dos muhe cu no ta 
competi pero cu ta train duro 
y cu a haci algo cu nan ta gus- 
ta, cu ta nan pasion. 


El a indica cu cientificmante 
ta proba cu e unico deporte 
cu ta mantene un hende jong 
y ta wanta e conidicion ta 
peso, aunke tin hopi hende 
ta bisa cu na un edad grandi 
un persona no por hisa peso 
mas, locual el a señala no ta 
berdad. “Mi tin rolemodel- 
nan di 80 y 90 aña cu mi ta 
sigui y nan ta mustra 20 aña 
mas jong,” el a agrega. 
Pero tin biaha a pesar di e 
consistencia y regimen di 
cuminda y training, na ca- 
minda por tin situacionnan 
cu ta for di man cu ta resulta 
cu mester haci cambio di 
habito di come of train. Kock 
a conta cu aworaki e ta cam- 
biando pa un alimentacion 
vegan pasobra e ta hayando 
hopi problema door cu e ta 
come hopi pisca y pisca tin 
hopi mercurio y hopi otro 
cos aden. Esalo ta nifica cu 
e mester haci cambio di ali- 
mentacion y awroaki e mes- 
ter baha man y bay un tempo 
vegan pa wak con esey ta bay. 


“E partinan ey ta e partinan 
hopi mas dificil cu no ta 


den bo man, pero bo mester 
adapta y bo forsa mental mes- 
ter tey pasobra esey ta hopi 
importnate. Si bo no tin forsa 
mental, bo no ta yega leu,” el 
a remarca. 


Otro meta di e proyecto aki 
ta concientisacion di vio- 
lencia contra hende muhe. 
Kock a splica cu awendia tin 
hopi hende muhe cu ta sufri 
di violencia y esey, el a se- 
ñala, ta algo cu tin di haber 
cu educacion. El a remarca 
cu e violencia mester wordo 
monitorea y e hende muhe 
mester siña tambe pa no laga 
ningun homber control’e ni 
mishi cun’e 


El a agrega tambe cu e mama, 
pasobra e mamanan ta educa 
nan yiu homber, mester edu- 
ca nan yiunan homber cu nan 
no mag di mishi cu yiu muhe 
di otro hende y e muhe no 
mester mishii cu e homber, e 
ta un respte mutuo tambe cu 
mester tin. 


“E muhe no ta un escclavo, 
un cos pa dal, ni nada, si bo ta 
busca un hende muhe como 
pareha, bo mester respete. Ai- 
nda nos ta biba den un mun- 
do unda tin hopi machismo 
unda hende homber ta kere 
cu nan por controla e hende 
muhe, pero e muhe a evolu- 
ciona y a bira independiente 
y eynan e problema ta sinta, 
e hende homber no kier evo- 
luciona y acepta cu e hende 
muhe a desaroya emocional- 
mente y financieramente y ya 
no ta depende mas di hende 
homber,” el a enfatisa. 

Boluntario y profesional a haya workshop tocante maltrato di mucha y 
Codigo di Proteccion 


Dia 22 di november ul- 
timo, Departamento di 
Mucha y Hoben (DMH) 
a brinda un workshop di 
Codigo di Proteccion di 
3 ora na Hyatt Airport, 
cu un grupo meta suma- 
mente importante y rel- 
evante cu ta traha tambe 
cu y pa mucha na Aruba. 
Di sumo importancia cu nos 
boluntarionan como profe- 
sionalnan ta consciente di e 
riesgonan di maltrato di mu- 
cha y e posibel señalnan cu 
ta existi y con nan por haci 


uso di e Toolkit di Codigo y 
Codigo di Proteccion mes, pa 
proteha nos muchanan den 
tur contexto riba area social 
recreativo. 
E anochi aki no tabata posibel 
sin sosten di Union Europeo 
su proyecto: #ACT4ECC, 
cu ta netamente pa consci- 
entisa henter un comunidad 
tocante desaroyo di capacidad 
y pa stop cu abuso di mucha 
na un manera structural y du- 
radero. 
Durante e anochi aki por a 
conta cu presencia di dife- 
rente boluntario, pero tambe 


profesional cu ta labora den 
e area social y recreativo, 
manera; Rotaract – Par- 
lamento Hubenil – Cruz 
Cora – IBiSA – Aruba Sport 
Unie - Aquatics Federation 
– Arubaanse Voetbalbond – 
Aruba Schietbond – Aruba 
Taekwondo Bond - Aruba 
Tang Soo Do Federation 
- Aruba Volleyball Associa- 
tion - Club di Dam Arowak 
- Aruba Athletic Federation 
- Heart Center Leadership 
– Aruba Triatlon Associa- 
tion – ATHA - SV La Fama 
– Biblioteca Nacional Aruba 
- Peniel Baptist Church - 
Evangelical Church of San 
Nicolas - Good Samaritan 
CC - Iglesia Pentecostal - Cas 
di Oracion - Iglesia Catolico 
- Iglesia Avivamiento - Cel- 
ebrations Church – DAS – 
UNHCR – HIAS - Scouting 
Aruba y mas. 
Na final di a anochi e evalu- 
acion a indica cu mayoria di 
e clubnan ta hopi interesa 
pa haya mas informacion y 
tambe guia con pa anda cu e 


casonan di sospecho di abuso 
di mucha cu nan ta encontra 
den nan orarionan. E com- 
promiso sigur t’ey y awor 
DMH ta bay inicia e trayecto 
di implementacion di Codigo 
di Proteccion cerca e organi- 
sacionnan aki, cu ya a traha 
cita caba pa 2024. 
DMH kier gradici un y tur cu 
tabata presente e anochi aki 
y cu a aporta cu nan pensa- 
mento- y ideanan kico ta e 
siguiente pasonan concreto 
den proteccion di mucha. No 
tin duda, cu cada un di boso 
ta di gran balor, na momento 
cu nos ta papia di proteccion 


di mucha y a pesar cu boso 
ta wak nan un rato so den 
siman, boso ta hopi biaha ta 
nan ‘safe haven’ y nos mester 
ta ekipa pa brinda nan e ayu- 
do y apoyo cu nan ta pidi p’e. 
DMH kier enfatisa y encu- 
rasha cada un di nos, cu nos 
no ta unda nos mester ta ai- 
nda, pero ta tuma henter un 
comunidad pa tin e disposi- 
cion y boluntad propio, pa 
realmente traha na bienestar 
general y proteccion di nos 
muchanan. Paso no tin duda 
cu ta tuma henter un comu- 
nidad pa lanta un mucha. 


Colaboracion entre gobierno di Aruba y Xavier University na bienestar 
di sector primario y cuido di animal 


Gobierno di Aruba, rep- 
resenta pa Minister di 
Transporte, 
Integridad, 
Naturalesa y Asuntonan 
di Adulto Mayor, minis- 
ter Ursell Arends ta firma 
un Memorandum of Un- 
derstanding 
(MoU) 
cu 
Xavier University School 
of Veterinary Medicine 
(XUSOVM), Aruba. E 
meta di e colaboracion aki 
ta pa fortalece e esfuerso- 
nan den agricultura, cui- 
do di animal y cuido vet- 
erinario a base di un inter- 
cambio di conocemento. 


E colaboracion ta cubri varios 
area, incluyendo: 
- Mehoracion di educacion y 
investigacion veterinario; 
- Garantisa bienestar di ani- 
malnan y salud publico; 
- Mehoracion di cuido veter- 
inario y servicionan di cuido 
pa animal; 
- Enfoke ariba un intercam- 
bio di conocemento y per- 
spectivanan entre Gobierno 
di Aruba y XUSOVM. 
E partnernan ta plania pa 
aborda problemanan manera 
cacho y pushi di caya, con- 
trol di malesa, y practicanan 
di cria. E iniciativa aki tambe 
ta provee oportunidadnan di 


aprendisahe pa studiantenan 
di veterinaria na entre otro 
Departamento di Agricul- 
tura, Cria y Pesca. Tambe, lo 
conduci investigacionnan y 
establece obhetivonan specif- 
ico cu lo wordo evalua y actu- 


alisa regularmente. 
Ambos partner tin coordi- 
nadornan apunta cu lo ta re- 
sponsabel pa e ehecucion efi- 
caz di e actividadnan. Lo tene 
reunionnan regularmente pa 
planifica y ehecuta esfuerso- 


nan colaborativo, cu evalu- 
acionnan semi-anual pa asina 
sigura progreso cu ahusta- 
cionnan necesario. 
Minister Arends ta expresa 
optimismo ariba e desaroyo- 
nan aki bisando cu “E co- 


laboracionnan aki ta un paso 
significante pa mehora cuido 
di animal na Aruba y e sector 
primario. Nos ta sigur cu es- 
aki lo tin un impacto positivo 
na nos comunidad”. 

Hulanda: 
Salud mental di studiante ta recuperando hopi slow despues di pandemia 
di coronavirus 
(NLTimes)—E 
salud 
mental di studiante ta 
gradualmente 
recupe- 
rando siguiendo e pan- 
demia, manera a ser de- 
mostra den un estudio pa 
Trimbos Institute, GGD y 
RIVM, publica diahuebs. 
Sinembargo, 44% di studi- 
ante ainda ta sufriendo cu 
problemanan di depresion 
y ansiedad. 


Den e investigacion con- 
duci riba aproximadamente 
32,500 studiante algun luna 
pasa, tabatin un reduccion 
notabel den kehonan di salud 
mental compara cu e evalu- 
acion di 2021 durante e peak 
di e pandemia. Por ehempel, 
e cantidad di studiante cu ta 
experencia presion di presta- 
cion a reduci for di 54% pa 


44%. “Nos ta kere cu e re- 
duccion den soledad ta par- 
cialmente debi na e kitamen- 
to di medida di coronavirus,” 
segun lider di proyecto Jolien 
Dopmeijer a conta Trouw. 
“Ademas, tin mas enfoke 
riba salud mental na institu- 
cionnan y entre hobennan 
mes. Tin mas discusion to- 
cante esaki y probablemente 
e limite pa haya ayudo tambe 
a baha. Den cualkier caso, 
nos ta mira cu mas studiante 
ta hayando ayudo,” el a bisa. 


A pesar di e trend positivo aki, 
e rapport ta subraya cu hopi 
studiante ainda ta enfrenta 
retonan significante di salud 
mental. Notablemente, 44% 
di esnan encuesta a reporta 
sintomanan di depresion of 
ansiedad, cu casi un den dies 


experenciando problemanan 
serio. E estudio ta subraya 
cu apoyo social y relahacion 
adecua ta contribui positiva- 
mente na e salud mental di 
studiante. al contrario, uzo 
riesgoso di red social y presi- 
onnan societal ta conecta cu 
resultadonan malo di salud 
mental. 


E investigacion tambe a cubri 
e impacto di e pandemia di 
COVID-19 riba e salud men- 
tal di studiantenan. Aproxim- 
adamente 30% di studiante a 
reporta cu nan experencia di 
e pandemia ta keda causa sen- 
timentonan di soledad, fre- 
cuentemente debi na opor- 
tunidad limita pa socialisa 
durante lockdown. 40% a de- 
clara cu e crisis di COVID-19 
ta sigui afecta nan bienestar 


mental negativamente. 


“E resultadonan ta mustra cu 
nos ta riba e bon caminda pa 
mehora e bienestar di salud 
mental di studiantenan, pero 
tambe cu e problema ta keda 
urgente,” minister di educa- 
cion demisionario Robbert 
Dijkgraaf a bisa den un carta. 
Su Ministerio a inverti hopi 
na 2021 pa alivia e efectonan 
negativo di e crisis di COV- 
ID-19 riba studiantenan. 


Dopmeijer a adverti cu e 
problemanan ta bay mas leu 
cu e pandemia. “Hopi prob- 
lema di salud mental tambe ta 
surgi for di problemanan so- 
cietal cu no ta relata na e cri- 
sis di coronavirus. Factornan 
manera costo di bida halto, 
un mercado di vivienda preta, 
y e crisis di clima cu ta afecta 
e futuro di studiantenan. Esa- 
ki ta crea hopi stress,” manera 
el a remarca. 


Secretario di estado van 
Ooijen kier pa vacunacion di 
mucha subi 


(NLTimes)—E secretario 
di estado Maarten van 
Ooijen (Salud Publico) ta 
preocupa di e reduccion 
den grado di vacunacion 
entre mucha. No sola- 
mente na Zeeland pero 
“den henter Hulanda por 
mira esaki,” segun van 
Ooijen durante reunion 
semanal di e Conseho di 
Ministernan. 
“Desafor- 
tunadamente, esaki ta un 
trend. Mester haci mas pa 
aumenta e grado di vacu- 
nacion.” Segun van Ooi- 
jen, “Awo nos ta riba por- 
centahenan hopi riesgo- 
so.” 


GGD Zeeland ta preocupa 
tocante e grado di vacunacion 
abao den e provincia, segun 
Omroep Zeeland a reporta 
diabierna. En averahe, esaki 
ta menos cu 75%, y den algun 
municipio na Zeeland menos 
ainda cu 70%. RIVM tin e 
meta pa vacuna 90% di mu- 
cha cu su programa nacional 
pa vacunacion. 


GGD Zeeland y e muncipio- 
nan mester mira kico nan por 
haci pa persuadi hende pa va- 
cuna nan yiunan, segun van 


Ooijen. E no tin ningun plan 
pa haci algo specificamente 
pa Zeeland for di su Minis- 
terio. “Tin otro areanan cu ta 
preocupa mi, manera e parti- 
nan Caribense di Hulanda,” 
el a bisa. 


Segun van Ooijen, tin un 
“trend hopi malo na Hulanda 
cu di berdad nos mester sa 
algo di dje.” Tin un acerca- 
mento pa esaki, pero e mester 
ser fortalesa den e proximo 
añanan, manera e Secretario 
di Estado demisionario a 
bisa. E ta pensando di ofrece 
vacunacion den mas sitionan 
accesibel den bario, manera 
centronan di comunidad of 
busnan, en bes di solamente 
GGD. Si ta ofrece vacuna- 
cion den mas luga, tin mas 
chens cu hende ta realisa cu 
opcionnan pa vacuna ta dis- 
ponibel, van Ooijen ta argu- 
menta. 


Desinformacion tocante vac- 
unacion ta e motibo principal 
pakico hende no ta hayando 
vacuna, segun el a splica. Es- 
aki a aumenta debi na e añan- 
an di coronavirus y ta dificil 
pa aborda e pensamento aki, 
manera el a bisa. 

Cantidad di scolnan na Corsou lo disminui for di 95 pa 60 


(CuraçaoChronicle) - E 
cantidad di scolnan na 
Corsou lo disminui for 
di 95 pa 60 scolnan. Por 
lo menos, esaki ta loke e 
Ministerio di Educacion 
ta anticipa. E cantidad aki 
ta basa riba e muchanan 
cu ta bay scol actual y den 
futuro riba e isla. 


E Minister di Educacion, 
Ciencia, Cultura y Deprote 
Sithree van Heydoorn a bisa 
esaki den respuesta na pre- 
guntanan di parlamentario 
di partido PAR Steven Croes 


tocante e proyecto di reno- 
bacion di scolnan di escala 
grandi na Corsou. Croes a 
puntra tocante e costo total 
pa e renobacion di e scolnan. 
Segun e minister, mirando 
Corsou su poblacion y e can- 
tidad di nacemento pa aña, e 
demanda pa scolnan ta den 
disminucion. 


Basa riba averahe di nacemen- 
to, e cantidad di edificonan 
escolar rekeri na Corsou lo 
ta aproximadamente 60 den 
3 aña, un disminucion di mas 
di 30 porciento. No tur scol, 


segun e minister, mester keda 
renoba. Pa e proyecto actual, 
cual a ricibi fondo Hulandes, 
ta calcula di ta por lo menos 
20 scol cu lo ser renoba pa 


un cantidad total di 60 miyon 
florin, cual ta un averahe di 
por lo menos 2 miyon florin 
pa scol pa e renobacion. 
Si 40 mas scol tin mester di 


renobacion, 80 miyon florin 
lo ser rekeri. E gobierno Hu- 
landes a priminti 30 miyon 
euro. Segun Van Heydoorn, 
e ta crucial pa evalua cua ta 
e scolnan cu tin necesidad di 
e renobacion y cualnan no. 
Tambe a nota cu no ta tur scol 
ta rekeri mantenimento gran- 
di. Scolnan den bon condi- 
cion lo ricibi mantenimento 
for di e presupuesto regular 
di e gobierno di Corsou. 


Un peticion a ser otorga na e 
fondo pa mehora e facilidad- 
nan deportivo di e scolnan. 


Detenido wardando transportacion pa prizon SDKK a intenta suicidio 


(CuraçaoChronicle) - Un 
detenido 
wardando 
pa 
bolbe back prizon SDKK 
a purba mata su curpa 
na cas di corte despues 
di e audiencia di su caso. 
Miembronan di National 
Special Services (LBD), 
responsabel pa mantene 
ordo publico den corte y 
transporta 
detenidonan, 
a informa miembronan di 
e sindicato Straf y NAPB 
tocante e incidente. 


Nan a observa cu e detenido, 
wardando 
transportacion 
back na prizon, a cuminsa 
kibra su pañanan cu e inten- 


cion di herida su mes of pio. 


Miembronan di LBD a actua 
rapidamente pa preveni mas 
daño. E incidente aki ta ser 
considera e ultimo druppel, 
mirando cu tin mal contento 
caba cu e proceduranan actu- 
al. Varios ta kere cu e deteni- 
donan mester regresa inme- 
diatamente SDKK despues 
di nan audiencia, na luga di 
mester warda pa un periodo 
largo di tempo cual ta e caso 
actualmente. 
Detenidonan 
hopi biaha mester warda 
te ora e caso di otro deteni- 
donan keda resolvi prome cu 
nan por ser transporta prizon 


back. Esaki ta trece keho di e 
detenidonan tocante hamber, 
fatiga y falta di drumi pa e es- 
pera largo. E problema aki ta 
ser empeora pa e escasez di 
transportacion pa e deteni- 
donan. 


Miembronan di LBD tin 
hopi tempo ta boga pa un 
vehiculo di transport special 
na corte pa eficientemente 
hiba y trece e detenidonan. A 
causa di falta di tranport, nan 
mester warda pa transport for 
di Barber, cual ta tuma hopi 
mas tempo. 


Situacion financiero alarmante na Univeristy of Curaçao 


(CuraçaoChronicle) 
- 
University 
of 
Curaçao 
(UoC) ta lidiando cu desa- 
fionan financiero grandi 
anualmente, segun Rec- 
tor Magnificus Francis de 
Lanoy a revela. E deficit 
den e presupuesto actual- 
mente ta calcula na 7 mi- 
yon florin pa aña. 


E deficitnan aki tin un im- 
plicacion substancial den e 
universidad su actividadnan 
operacional, cu e necesidad 
di e fondonan aki pa gastonan 
operacional y di acredita- 
cion. E rector ta enfatisa e rol 
critico di e acreditacion di e 
programanan academico na 
UoC. Ademas, e ta resalta e 
desafionan den atrae personal 
cualifica, mirando cu cierto 
cuponan ta permanece sin 
yena a causa di e recursonan 
financiero limita. 


Durante un sesion na Es- 
tates, preguntanan tocante e 
relacion entre Ministerio di 
Educacion, Ciencia, Cultura 
y Deporte (OWC) Sithree 
van Heydoorn (MFK) y De 


Lanoy. Preocupacionnan a 
ser treci dilanti tocante nan 
comunicacion. 


E rector tambe a atende e 
necesidad di enfoke aumenta 
riba aspectonan cientifico y 


investigacion dentro di Uoc. 
El ta boga pa un reforma 
comprensivo di educacion na 
Corsou, cu un meta di evo- 
luciona e sistema educacio- 
nal pa tin un relevancia mas 
grandi den educacion pri- 


mario y secundario. Pa loke 
ta trata e presupuesto 2024, 
UoC a pidi e cantidad di 20 
miyon florin for di gobierno. 
Di e suma aki, 16 miyon ta 
designa pa gastonan opera- 
cional mientras cu 4 miyon 


ta stipula pa inversion y man- 
tenimento. 


Esaki ta den contraste di e 15 
miyon inclui den aña pasa su 
presupuesto di varios aña pa 
Uoc. 

Cruz Cora a ser recluta pa yuda cu recepcion di buscado di asilo na 
Ter Apel 


(NLTimes)—Cruz 
Cora 
a ser recluta pa sostene e 
recepcion di buscadonan 
di asilo na Ter Apel. E 
organisacion di ayudo lo 
provee 
ekipahe 
basico 
riba e terenonan di Immi- 
gratie- en Naturalisatiedi- 
enst (IND), segun a re- 
porta. Debi na e gruponan 
grandi na e Centraal Or- 
gaan opvang asielzoekers 
(COA), buscadonan di asi- 
lo mester warda den cam- 
bernan di warda na IND 
pa casi dos luna, tin biaha 
riba stoel y riba vloer. 


Na e peticion di e organisa- 
cion di refugiado Vluchtel- 
ingenwerk Nederland y bao 
e direccion di COA, Cruz 
Cora lo pone tent pa baña 
den e centro di aplicacion di 


IND. Tambe e lo provee cl- 
echi, corchon y hygiene kits 
extra, como tambe facilidad- 
nan pa baña pa hende uza den 
e cambernan di warda. Bol- 
untarionan lo yuda distribui 
e cosnan aki, entre otro. 


E esfuersonan di Cruz Cora 
ta necesario pasobra e cam- 
bernan di warda di IND a 


ser uza pa acomoda busca- 
donan di asilo tur anochi pa 
casi dos luna. Algun hende 
ta pasa varios nochi tras di 
otro drumi riba stoel of riba 
vloer,” segun IND. “Hasta 
den dia ta necesario pa uza 
e cambernan di warda pa re- 
cepcion. E cambernan aki no 
ta adecua pa recepcion largo, 
cual awo ta e caso.” 


E director general di IND, 
Rhosia Maas, a describi e 
situacion como preocupante. 
“Debi na e falta di luganan di 
recepcion, henter e cadena di 
asilo ta yena. E personal na 
Ter Apel ta haciendo loke nan 
por pa provee hende cu nece- 
sidad basico manera shelter, 
cuminda y higiena basico. 
Pero nos cambernan di warda 
no ta adecua pa recepcion y 
nos organisacion no ta ekipa 
pa esaki.” Maas a bisa cu ta 
gradici na Cruz Cora pa nan 
ayudo. “Pero esaki no ta un 
solucion sostenibel. IND ta 
responsabel pa e procedura 
di aplicacion na Ter Apel y e 
procedura di asilo. luganan 
di recepcion adicional mes- 
ter ser haci disponibel lihe pa 
asina esaki no para.” 


Segun 
Vluchtelingenwerk 
Nederland, cosnan no ta bay- 
endo bon na Ter Apel pa vari- 
os siman caba. “Pero e siman 
aki nos a crusa e liña atrobe. 
Debi na e falta di cama, de- 
cenas di buscado di asilo a 
drumi riba stoel di plastic y 
riba vloer den e cambernan 
siman pasa, sin e oportunidad 
pa baña.” 


E organisacion un bes mas 
ta apelando na municipi- 
onan y politiconan pa crea 
mas acomodacion. “Esaki ta 
sumamente importante cu 
nos como sociedad tuma re- 
sponsabilidad hunto y ofrece 
e hendenan aki condicionnan 
sigur y humano den cual nan 
por recupera for di nan biahe 
largo. E solucion mester bin 
for di politiconan.” 


Lider di Corte Supremo Hulandes ta preocupa tocante ciudadanonan 
cu ta declara nan mes “soberano” 


(NLTimes)—E presidente 
di Corte Supremo Hulan- 
des, Dineke de Groot, a 
bati alarma den e corant 
Trouw tocante e cantidad 
creciente di ciudadanon- 
an cu ta declara nan mes 
“autonomo” of “sobera- 
no”. 


E hendenan aki kier kita nan 
mes for di e estado y ta recha- 
sa di paga impuesto y boet. E 
Corte Supremo a ricibi miles 
di carta for di ciudadanonan 
cu ta kere nan por de-regis- 
tra for di e estado Hulandes 
e manera aki, manera Trouw 
a skirbi. “Nos mester purba 


compronde pakico e hende- 
nan aki ta haciendo esaki,” 
manera de Groot a bisa. No 
ta usual p’e pa publica algo 
asina. En principio, e Corte 
Supremo ta solamente co- 
menta riba casonan specifico, 
no riba problemanan social. 


De Groot ta kere cu ta nec- 
esario pa bati alarma awo. E ta 


spera cu lo pone mas atencion 
riba e problema mes: Con ta 
posibel cu hende ta haya nan 
mes den un situacion asina 
malo cu nan kier retira for di 
bista di gobierno? “E hende- 
nan aki a ser mal informa,” de 
Groot a conta Trouw. “Nan ta 
pensa cu asina nan no mester 
paga cos mas. Pero esaki ta 
solamente resulta den un car- 


ta for di deurwaarder.” Ulti- 
mamente, hende por perde 
nan cas. 
Nationaal 
Coördinator 
Terrorismebestrijding 
en 
Veiligheid (NCTV) tambe ta 
preocupa tocante e gruponan 
autonomo aki. E grupo ta 
consisti di al menos 10,000 
ciudadano, 
posiblemente 


mas. Segun Algemene Inlich- 
tingen- en Veiligheidsdienst 
(AIVD), e hendenan aki ta 
parti di un movemento mas 
grandi cu ta culpabel di “ex- 
tremismo anti-institucional.” 
Nan tin e perspectiva cu tin 
un “elite malvado” den poder 
cu kier oprimi ciudadanonan. 


Tres hende, incluyendo dos mucha, a 
fayece den accident riba A1 


(NLTimes)—Dos persona, 
incluyendo dos mucha, a 
fayece den un accidente 
envolviendo un chauffeur 
cu a core den direccion 
robes riba e caretera A1 
cerca di e crusada di Ho- 
evelaken diasabra anochi. 
E muchanan tabatin 12 
y 14 aña. E mayornan di 
e muchanan tabata sev- 
eramente herida y nan 
condicion ta preocupante, 
segun polis. E otro chauf- 
feur envolvi, un hoben di 
19 aña di Romania, tambe 
a fayece. 


Durante oranan di anochi, e 
homber di Romania a dal den 
un auto den cual e famia di 
cuatro tabata den. E hoben di 
19 aña a fayece despues den 


hospital. Polis a ricibi un re- 
portahe net despues di 10or 
di anochi. Varios servicio di 
emergencia a core bay na e 
sitio, incluyendo dos ekipo 
medico. 


Polis ta conduciendo mas 
investigacion, 
incluyendo 


purba haya sa kico a causa e 
hoben pa core den mal direc- 
cion. Segun polis, slachtof- 
fershulp a ser yama e na e si- 
tio pa provee sosten na esnan 
envolvi y posiblemente testi- 
gonan di e accident. 

Colombia: Medellin, 30 aña despues di caida di Pablo Escobar 


(Infobae) - Medellin, e 
capital di Antioquia, ta un 
di e 50 ciudad pa bishita 
na 2023, segun e revista 
Mericano ‘Time.’ Pero no 
semper tabata asina, actu- 
almente algun turistanan 
ta mantene e percepcion 
cu ta un di e ciudadnan 
mas peligroso na mundo. 


E acusacion aki tabatin un 
responsabel unico, Pablo Es- 
cobar. Den añanan 80 y 90, 
e lider di e cartel di Medel- 
lin a declara un guera contra 
Estado, convertiendo e capi- 
tal Antioqueño den e ring di 
e lucha entre narcotrafico y 
autoridad; conflicto den cual 
durante varios aña Gobierno 
nacional a fracasa den su ob- 
hetivo di disminui e alcance 
cu e caponan di droga tabatin 
na e pais. 
Estado mester a duna un 
golpi final (cu ayudo di mas 
hende) pa keda cu e victoria, 
lo cual a sucede dia 2 di de- 
cember 1993, ora e criminal 
mas busca di e pais y enemigo 
publico di Merca a muri den 
e dak di un cas di e bario Los 
Olivos di e capital Antioque- 
ño. 
E morto di Pablo Escobar no 


tabata e final di narcotrafico, 
cu durante añanan largo a 
papia di dje, sinembargo, ta- 
bata un alivio pa e sociedad 
Colombiano cu tabata drumi 
cu e miedo di uni na e lista 
di mas di 6.000 persona cu a 
muri pa via di e atentadonan 
ordena pa e capo. 
A pasa 30 aña for di dia cu 
e narco a muri, Medellin a 
cambia completamente su 
cara, a stop di ta e ciudad di 


Pablo Escobar, awor ta pa- 
pia di Comuna 13 (un luga 
ehempel di reinsercion so- 
cial), Parke Berrio, Plaza 
Otero, Pueblito Paisa, El Po- 
blado y otro espacionan mas 
pa bishita y disfruta di ‘La 
Ciudad de la Eterna Primav- 
era,’ sinembargo, e sombra di 
e narco ta keda presente. 
Na 2022, Medellin a ricibi 
mas di 1.400.000 turista, e 
mayoria di nan for di exterior 


di e cual un gran parti a yega 
cu e curiosidad di conoce e 
secretonan y historianan di 
Escobar. Esaki a permiti pa 
potencia 
“Narcoturismo,” 
lo cual no ta nifica recore e 
ciudad pa consumi substan- 
cianan, sino bishita e luganan 
cu a marca e historia y caida 
di Escobar. 
Aparte di e criminal cu a 
causa teror na henter e pais, 
Pablo Escobar tabatin pensa- 


mentonan socialista, su fa- 
miliarnan y trahadonan ta 
describi’e como un hende cu 
tabata disfruta di duna na es- 
nan den mas necesidad, mas 
cu e idea di adkiri luhonan. 
Pa autoridadnan, esaki tabata 
un strategia di e capo, cu ta- 
bata odia pa un gran parti di e 
pais, pero den varios punto di 
Medellin tabata un heroe, y 
su afan di ta un “Robin Hood 
moderno” tabata un fachada 
pa tin e masanan na su fabor. 
“Ni un hende por papia malo 
di e homber ey akinan,” un 
hoben cu a prefera di keda 
anonimo a bisa, el a afirma cu 
e ta compronde cu un gran 
parti di e casnan cu tin den 
bario a ser regala pa Escobar, 
pero e no ta haya e logica di 
hustifica cu ta existi altarnan 
y muralnan den homenahe 
na e lider di cartel di Medel- 
lin. 


Tambe el a sigura cu Me- 
dellin ta basta diferente na e 
momentonan aki y manera 
e, tambe tin mas hobennan 
cu no kier pa e ciudad sigui 
tene e referencia di e luga 
unda Pablo Escobar a sembra 
teror, sino algo totalmente 
diferente. 


Muchanan menor di edad ta representa 25% di record di solicitud di 
asilo na Mexico 


(France24) - Muchanan y 
hobennan menor di edad 
ta sigui crusa e fronteran- 
an di continente Ameri- 
cano, cu of sin nan may- 
ornan, pa haya un futuro 
posibel den nan bida. Nan 
ta huy di violencia, perse- 
cucion politico y pobresa 
extremo. 


Un cuarta parti di e record di 
casi 128.000 solicitud di asilo 
na Mexico e aña aki ta core- 
sponde na menornan di edad. 
Organismonan internacional 
ta bati alarma cu na Latino 
America y Caribe ta acoge un 
di e mayor y mas compleho 
crisis di infancia migrante na 
mundo. 
Asina ta e caso di Maibelin 
Merchan, un mama di famia 
Venezolano cu a yega na Ta- 
pachula, na sur di Mexico 
frontera cu Guatemala cu su 
yiu chikito. Ora nan a crusa 
selva di Darien, e frontera 
entre Colombia y Panama, 
nan a haya hopi mucha den 
caminda. Un realidad cu ta 
refleha e number halto di 
solicitud di asilo na Mexico, 
asina como tambe e aumento 
di mucha menor di edad no 
acompaña cu ta dicidi laga 


nan pais y emigra. 
Presidente 
di 
Comision 
Mexicano di Ayudo na Re- 
fugiadonan (Comar), Andres 
Ramirez, a bisa cu na cera- 
mento di november a registra 
136.934 solicitud di asilo den 
condicion di refugiado. “Un 
marca nobo, cu ta supera cu 
5,61% e total di solicitud reg- 
istra na tur aña 2021, e aña 
cu a registra e mayor cifra,” a 
alerta. 
Pierre-Marc Rene, di Acnur, 
Agencia di ONU pa Refu- 
giadonan, a informa cu di 


e number aki, 25% ta core- 
sponde na menornan di edad, 
loke ta representa un seg- 
mento significativo di esnan 
cu ta busca asilo na Mexico. 
Haiti, cu 43.459 solicitante, 
ta e pais cu mas ciudadano cu 
a pidi asilo. Despues ta Hon- 
duras cu 40.142 y Cuba cu 
17.686, segun cifranan di Co- 
mar, ta refleha un aumento 
interanual cerca di 30% di e 
peticion ricibi den prome 10 
luna di aña. 
Rene tambe a menciona cu a 
registra mas di 3.000 mucha 


no acompaña cu ta solicita 
asilo; kiermen, nan ta yega 
nan so te frontera entre Mex- 
ico y Guatemala. 
E number di muchanan 
crusando e peligroso selva 
di Darien tambe a subi. Na 
2021, a registra 133.000 per- 
sona , di e cual, mas di 29.000 
tabata mucha y hobennan. 
Na 2022, tabatin 250.000 per- 
sona, di e cual 40.000 tabata 
mucha menor di edad, mas di 
600 no tabata acompaña. Pa e 
prome semester di 2023, mas 
di 40.000 mucha y hoben a 


crusa selva di Darien, regis- 
trando aña 2023 como e aña 
cu mas transito di mucha. 
Maibelin Merchan ta re- 
corda cu tristesa e yegada di 
muchanan hopi malo. “Tin 
hopi mucha cu ta sufri di 
desnutricion y hamber,” el a 
conta. 


Amanda Fondo, otro mama 
Venezolano, a reconoce cu 
esnan cu mas ta sufri den e 
situacion aki ta e muchanan. 

Cuba: Ta sali na cla morto di otro preso den un prizon Cubano 


(CiberCuba) - E Cen- 
tro di Documentacion di 
Prizonnan Cubano a de- 
nuncia diabierna ultimo e 
fayecimento di otro preso 
Cubano mientras e tabata 
bao custodia di e Estado. 


“Nos a conoce di e morto di 
otro preso na Cuba, den cir- 
cumstancianan cu ta respon- 
sabilidad di e Estado, despues 
di wordo forsa pa traha den 
un area di peliger, sin e capac- 
itacion y e medionan adecua. 
Su famia ta exigi husticia y 
reparacion,” e organisacion 
independiente a indica den 
un nota di presna publica 
ariba su website. 


E victima, identifica manera 
Dayron Mena Bu, di 29 aña, a 
fayece dianan despues di sufri 


un shock electrico fuerte cu 
un liña di tension halto cu no 
tabata visible den un area na 
unda el a wordo hiba pa cha- 
pi e yerba, cerca di e prizon 


unico na Laguna Blanco, den 
e municipio Contramaestre, 
provincia de Santiago de 
Cuba. 
“Wordo forsa pa traha den un 


zona di peliger, sin ta cuali- 
fica pa esaki y sin e medionan 
di proteccion adecua, ta un 
prome elemento cu ta señala 
e responsabilidad di funcio- 


narionan di e Estado pa e 
desenlace fatal,” e fuente cita 
ta adverti, ken a precisa cu 
e hecho a sucede na final di 
september aunke e denuncia 
a sucede ayera. 


Den e caso di Dayron Mena, 
segun e dokternan a informa 
e famia, ademas di e kimanan 
pa e electricidad, cu a provo- 
ca e amputacion di un pia, e 
hoben tabatin sepsis general 
pa e complicacionnan pa un 
bacteria adkiri bao custodia 
estatal. 


Tampoco e no por a hala ro- 
sea bon y depsues di algun dia 
haciendo esaki cu ayuda di 
mashin, nan a reitra e ayudo 
di e mashin. 


Venezuela: Maduro ta sigura cu Venezuela lo sali mas fuerte di e 
referendum ariba e disputa cu Guyana 


(ElNacional) - Nicolas 
Maduro a sigura ayera di- 
adomingo cu Venezuela lo 
sali mas fuerte di e refer- 
endum no vinculante cu a 
wordo celebra ayera diad- 
omingo ariba e disputa cu 
Guyana pa e teritorio Es- 
equibo, un teritorio di casi 
160 mil vierkante meter. 


“Nos ta resolviendo, a traves 
di e via constitucional, paci- 
fico y democratico, un des- 
posicion imperial di 150 aña, 
mi ta sigur cu, for di awe, nos 
ta bay sali mas fuerte. Mi ta 
optimista, mi tin un speransa 
creciente cu awe nos ta bay 
sali mas fuerte como pais, pa 
papia duro y cla, poderoso,” 


el a bisa a traves di e canal es- 
tatal VTV. 


El a señala cu e prome efecto 
cu e voz poderoso di e union 
nacional mester tin ta sinta e 
presidente di Guyana, Irfaan 
Ali, cu a tuma e caminda di 
confrontacion, pa retoma e 
Acuerdo di Ginebra como 
forma di resolve e contro- 
versia cu un mecanismo di 
negociacion pacifico y diplo- 
matico. 


“E ta un di e aspiracionnan 
maximo,” Maduro a bisa. 
Ademas, el a afirma cu ta 
prome biaha den 150 aña di 
lucha pa e teritorio Esequibo 
cu nan ta habri e portanan 


di e centronan electoral pa 
eherce e soberania absoluto. 


Hunto cu e mandatario, taba- 
ta su casa y su yiu, e diputa- 
donan oficialista Cilia Flores 
y Nicolas Maduro Guerra, 
respectivamente; e vice presi- 
dente ehecutivo, Delcy Ro- 


driguez; y e presidente di e 
Asamblea Nacional (AN), 
Jorge Rodriguez, tambe hefe 
di e comando di campaña di e 
referendum; ademas di auto- 
ridadnan local. 


Segun e Consejo Nacional 
Electoral (CNE), 20.69 mi- 


yon di ciudadano por vota 
den e consulta, cu ta plantia, 
entre su cinco preguntanan, 
e anexion di e teritorio na e 
mapa nacional y pa pone cana 
un plan acelera pa atende e 
poblacion di e zona, cu per- 
miso na ciudadanania y e 
documento di identidad. 

(AP) - Riba diasabra ano- 
chi, KISS a cera e ultimo 
presentacion di nan con- 
cierto “The End of The 
Road” na New York City 
su Madison Square Gar- 
den. Sinembargo manera 
fanaticonan di e banda sa, 
esaki no ta e fin completo. 


Durante nan ultimo can- 
tica, e banda su miembronan 
actual, 
fundadornan 
Paul 
Stanley y Gene Simmons 


conhuntamente cu guitarista 
Tommy Thayer y drummer 
ERic Singer, a baha for di es- 
cenario pa revela e avatarnan 
digital di nan mes. Despues 
di e transformacion, e banda 
virtual a duna un presenta- 
cion di e cantica “God Gave 
rock and Roll to You.” 


E tecnologia avansa a ser usa 
pa duna un bista tocante e 
capitulo nobo di e banda di 
rock; despues di 50 aña di 


KISS, e banda awo ta interesa 
den un cierto inmortalidad 
digital. E avatarnan a ser crea 
pa George Lucas su compa- 
nia di efectonan special In- 
dustrial Light & Magic den 
partnership cu Pophouse En- 
tertainment Group, cual a ser 
co-funda pa ABBA su Björn 
Ulvaeus. E dos companianan 
recientemente a uni forsa pa 
e show yama “ABBA Voyage” 
na London, den cual e fanati- 
conan por a atende un conci- 


KISS ta dispidi di tour live y ta bira prome 
banda Mericano cu lo bira avatar digital 


erto completo di e banda di 
Suecia presenta pa nan avatar 
digital. 


Per Sundin, CEO di Pop- 
house Entertainment a bisa 
cu e tecnologia nobo aki ta 
permiti KISS continua nan 
historia pa “eternidad.” E ta 
bisa cu e banda no tabata riba 
escenario durante e presen- 
tacion virtual pa motibo cu 
“esaki ta e punto clave,” di 
e tecnologia. “KISS por tin 
un concierto den 3 ciudad 
na mesun tempo den 3 dife- 
rente continente. Esaki ta un 
di e cosnan cu bo pro haci su 
e tecnologia aki.” 


Pa por crea nan avatar digital, 
kendenan ta un tipo di ver- 
sion superheroe di e grupo, 
KISS a haci e presentacion 
den vestuario special cu ta 
captura e movemento di e 
curpa. 


Experimentacion cu e tipo di 
tecnologia aki a keda bira cada 
biaha mas comun den cierto 
seccionnan di e industria 


musical. Cantante di Kpop 
Mark Tuan a uni cu Soul Ma- 
chines pa crea un twin digital 
yama “Digital Mark” cu ta 
autonomo. Den ahci esaki, 
Tuan a bira e prome celebri- 
dad cu a pone su imagen riba 
un tecnologia di inteligencia 
artificial cu practicamente 
ta permiti e fanaticonan tin 
un combersacion personal 
cu Tuan su avatar. Tambe e 
grupo Aespa sa duna presen- 
tacionnan conhuntamente cu 
nan avatar digital, e quartet 
tin e intencion di ser mira 
como un grupo di 8 miem- 
bro cu nan twin digital. Otro 
grupo yama Eternity a ser 
crea completamente cu car- 
acternan virtual, sin ser hu- 
mano. 


“Nos por ta hoben y iconico 
pa semper pa medio di hiba 
nos luganan cu nunca nos 
no por a ni soña antes,” KISS 
su bahista Gene Simmons a 
agrega. “E tecnologia ta bay 
pone Paul bula mas halto cu 
el a yega di bula antes.” 


Happy Birthday 


Masha pabien Marily, 
hopi aña mas di bida 
y salud. Hopi bendi- 
cion ta bin di parti bo 
tata, mama, rumannan, 
Tanta y omonan, Mad- 
rina, Padrino, prima y 
primonan cu ta stima- 
bo masha hopi. Pasa un 
dushi dia awe. 

Lucas y Mercedes Bergen ta celebra nan 70 aniversario di casamento 


Petronilia 
Mercedes 
Tromp a cumpli 70 aña 
casa cu e unico amor gran- 
di di su bida Lucas L. F. 
Bergen dia 28 di Novem- 
ber 2023. Siendo e may- 
ornan di poeta y escritor, 
y bon conocido aki cerca 
Bon Dia Aruba, Ruthy 
“Lady Ruth” Vrieswijk- 
Bergen, e poeta y resto di 
famia a honra e pareha 
hunto diamars den un 
celebracion compaña pa 
e bishitanan di minister 
Xiomara Maduro y Pastor 
Jairo. 


Manera Ruthy ta conta, e 
famia a tuma tempo pa para 
keto y reflexiona riba e dia 
aki y hunto intimamente a 
brinda den oranan di atardi 
den un forma hopi simpel, 
pero cu hopi amor y aprecio. 
Den oranan di mainta nan 
a haya bishita di minister di 
cultura Sra. Xiomara Mad- 
uro y tambe di Pastor Jairo, 
ken a bin duna un oracion 
di gradicimento cu e pareha 
Bergen-Tromp cu nan 70 aña 
casa. Manera Ruthy ta bisa: 
“cu hopi gradicimento na nos 
humilde curason pa e ehem- 
pel di union di amor como 
pareha den bon y den malo. 
Papa cu su 91 anja y Mama cu 
su 87.” 


Tambe e ta enfatisa cu e cele- 
bracion tabata algo cu lo ta na 
gusto di Papa y Mama, bisan- 
do cu “nan no tawata kier un 
fiesta grandi, solamente un 
brindis cu nan yuinan, nan 
pareha y nan nieto y nietanan 
y tin tambe awor e bendicion 
di tin 2 bisanieto.” Pa finalisa, 
Ruthy a presenta un poema 
pa honra su mayornan: 


Lucas y Mercedes, cu 70 aña 
di feliz bida matrimonial 
Cu nan experiencianan uni- 
co, profundo, bunita y hopi 
special 
Corona cu 3 yiu homber 
balente, potente y un yiu 
muhe, tur 4 yiu sabi y talen- 
toso 
Ki dia feliz pa keto bay sinti 
nan pasion den nan zjeito y 
nan goso 
Nos Rey y Reina, nos con- 
seheronan, nos ehempelnan 
firme y fuerte 
Papa cu Mama ta nos bendi- 
cion di mas grandi, nos re- 
galo, nos suerte 


Nos por a desvia di nos ca- 
minda algun bes, pero e luz 
mes a trece y pone nos bek 
Nos por a rebeldia un cren- 
chi, pero Hesus mes a pro- 
teha y guia nos 
Nos por a sigui baila nos me- 
sun baile, step by step, pia of 
man gerek 
Nos por a scucha den cada 
bondad di nos mayornan e 
divino bos 
E bos di Dios cu nunca a laga 
nos mayornan desampara of 
na caya 
E bida humilde, interesante 
y educativo den nan alma sin 
faya 
Danki Hesus y Mama Maria, 
Danki Dios pa e amor 
Cu semper a rondona nos 
Tata y nos Mama 
Danki Hesus y Santunan pa 
permiti nos algun tempo mas 
cu nan 
Tur tur cos, segun Bo Santo 
Boluntad, segun ta skirbi den 
Bo plant’i man 
Nos ta stima Mama cu Papa, 
nos dushi Payo cu nos bunita 
y dushi Mayo 


Danki pa stima nos, siña nos, 
pa nos ta un parti di E Luz su 
splendor y su Rayo 


Cu amor di Roy, Ruthy, Ro y 
Lucky y nan famia. 
Di parti Bon Dia Aruba, ma- 


sha pabien na e famia Bergen 
cu e aniversario di Papa y 
Mama! 

Aruba prome den Reino Hulandes! 


Si sigui e desaroyo polit- 
ico na Hulanda despues 
di eleccion pa Tweede 
Kamer, por conclui—sin 
ningun duda—cu e parti- 
donan politico lo manipu- 
la resultado di eleccion pa 
yega na un Gobierno y lo 
no ta e deseo/decision di e 
votadornan cu lo resulta 
den un Gobierno di Hu- 
landa. 


Consecuencia: Hulanda no 
lo haya un Gobierno eligi 


directo pa pueblo, pero Hu- 
landa lo haya un Gobierno cu 
partidonan politico—kizas te 
hasta contra deseo di pueb- 
lo—lo hinca den otro. 


Pa Aruba e situacion ta mes- 
cos pasobra Aruba, conkista 
pa e Hulandesnan den pasa- 
do, a wordo obliga pa acepta 
y aplica e mesun sistema yena 
cu caracteristicanan “colo- 
nial”, caminda doño ta dicidi 
pa esclavo; un sistema cu ta 
impedi cu e voto/bos di e ciu- 


dadano lo ta decisivo pa yega 
na un Gobierno. 


Lanta y cria den e mundo ey, 
nos politiconan dificil lo por 
pensa otro y laga pueblo mes 
scoge/vota pa su Gobierno 
(=Ministernan) 
di 
forma 
directo. Pasobra asina nan 
(e politiconan), entregando 
e poder na pueblo lo no por 
manipula resultado di elec- 
cion y nan ta haya nan mes 
obliga pa acepta e minister- 
nan cu pueblo mes scoge. 


Ki bunita lo ta si Aruba por ta 
e prome pais den Reino Hu- 
landes cu ta reconoce, respeta 
y duna e votador e poder pa 
eligi su Gobierno di forma 
directo cu un di dos voto 
banda di e voto cu e votador 
tin caba pa eligi su represent- 
ante den Parlamento. 


Dificil? No, nada dificil! 
Djis duna e votador un di dos 
“stembiljet” dia di votacion 
pa Parlamento y laga pueblo 


vota pa e “team” di Minister 
cu pueblo ta desea pa bira su 
Gobierno. Gruponan/parti- 
donan por traha nan “team” 
di Minister y laga pueblo 
scoge/vota pa e “team” cu 
pueblo ta desea pa ta e “team” 
di Minister den Gobierno di 
Aruba. 


Cua partido(nan) politico ta 
bin cu e iniciativa? 


Skirbi pa Robert Arends 
Ken por vota na unda den Reino Hulandes? 


E eleccion na Hulanda a 
bolbe demostra cu e can- 
tidad di voto deposita na 
Aruba no ta di ningun in- 
fluencia riba e resultado 
di eleccion pa Parlamento 
di Hulanda. Hulanda tin 
e sistema ey djis pa com- 
place e votadonan cu—pa 
un of otro motibo—no ta 


na Hulanda e dia di elec- 
cion. 


Si Hulanda kier tin un siste- 
ma asina ta asunto di Hulan- 
da y no di Aruba. Cada pais 
den Reino Hulandes mester 
ta liber pa dicidi pa su mes 
ken nan ta permiti vota pa 
Parlamento. Pero Aruba mes- 


ter tin bon tino si ken Aruba 
ta permiti vota pa Parlamen- 
to di Aruba, pa preveni cu 
podernan pafor di Aruba por 
influencia y domina politica 
na Aruba. 


E cambio importante cu Aru- 
ba falta di haci ainda den nos 
Ley ta pone como exigencia 


extra cu un votador pa Par- 
lamento di Aruba “mester ta 
biba y inscribi na Aruba du- 
rante e 5 añanan prome cu e 
fecha di eleccion”. 


Pakico? 
Pa preveni cu un Hulandes 
(originario di cualkier pais) 
por djis yega Aruba y vota pa 


Parlamento di Aruba sin con- 
oce e forma di biba y sin con- 
oce e bida politico di Aruba. 
Un periodo di 5 aña ta sufici- 
ente pa conoce forma di biba 
na Aruba y pa experencia por 
lo menos 1 eleccion na Aruba 
prome cu por vota pa Parla- 
mento di Aruba. 


Pro reforma? si! di un pa dos 


E miho sistema y e mas 
practico tambe pa Par- 
lamento y Gobierno, di 
un pais chikito manera 
Aruba, funciona “separa” 
di otro (segun e principio- 
nan di “Trias Politica”) ta 
a base di UN eleccion, ca- 
minda e votador tin DOS 
voto: 


•	 
Un	 voto	 pa	 vota	 pa	 
un Parlamentario ; 
•	 
Y	e	otro	voto	pa	vota	 
pa un team (= e Ministernan 
) cu lo forma e Gobierno. 


E eleccion ta encera: 
•	 
Un	 voto	 pa	 parla- 
mentarionan individual, den 


representacion di diferente 
gruponan di ciudadano di 
Aruba, cu lo mester traha se- 
gun nan consenshi guia pa e 
interes general di Aruba; 
•	 
Un	voto	pa	gobierno	 
representando gruponan, cu 
lo mester goberna manera 
un team na interes general di 
Aruba, segun un programa 


presenta na e votadornan du- 
rante campaña. 


E actual sistema caminda 
e votador di Aruba tin un 
voto so, pa vota pa un Parla- 
mentario, a resulta di ta un 
sistema cu ta habri caminda 
pa corupcion y pa dominio 
dictatorial di Gobierno riba 


Parlamento pa motibo cu ta 
e mesun partido(nan) ta do- 
mina den Parlamento y den 
Gobierno. 


Kizas e sistema copia, a/ta 
sirbi bon na e pais Hulanda: 
•	 
un	 pais	 hopi	 mas	 
grandi cu Aruba; 
•	 
un	 pais	 cu	 un	 otro	 
structura estatal cu Aruba; 
•	 
un	pais	cu	otro	histo- 
ria politico cu Aruba; 
•	 
un	pais	situa	den	un	 
otro continente cu Aruba; 
•	 
un	 pais	 cu	 un	 otro	 
forma di biba cu Aruba; 
•	 
un	pais	cu	otro	clima	 
y cultura cu Aruba. 


Pero pa Aruba—nos historia 
politico a proba—e sistema 
no a/ta sirbi pa motibo di falta 
di influencia di e votador riba 
formacion di Gobierno y pa 
falta di contra-peso entre e 
podernan Parlamento y Go- 
bierno. 

Polis a bay intermedia pa mama cu yiu cu maletanan for di cas 


Diasabra mainta a dren- 
ta informe di cu tin un 
mama cu yiu yorando 
banda di un supermerca- 
do den Caya G.F. “Betico” 
Croes, mesora a dirigi un 
patruya na e sitio. 


Na yegada di e patruya a haya 
nan mes ta intermedia en- 
tre un problema di pareha. 
Despues di basta papiamento 
a logra yega na un solucion. 


Turista ta 
bira malo 
den lama y ta 
fayece 


Diasabra mainta pa 11:42 
central di polis ta wordo 
notifica cu un persona lo a 
bira malo den lama na al- 
tura di Tres Trapi y cu no 
ta dunando señal di bida. 
A despacha un patruya di 
polis na e sitio di e suce- 
dido y a pidi ambulance 
cu maximo urgencia. 
Na yegada di polis ta topa cu 
un grupo di persona na unda 
ta purba duna prome auxilio 
na e turista. Personal di am- 
bulance a trata e turista pero 


lamentablemente no por a 
haci nada mas pe. Personal 
di Brandweer tambe tabata 
presente. Pa 1or dr Texier ta 
constata morto di e turista 
masculino I.I. nacionalidad 


mericano di 71 aña. 


Cuerpo policial ta manda pa- 
labra di condolencia na famia 
di e fayecido. 


Yegando rotonde airport 
un auto a dal tras di un 
Mitsubishi Colt mand’e 
dilanti y bira 180 grado 


Diasabra mainta durante 
patruya polisnan atento 
a nota un auto para cara 
pariba pariba di e rotonde 
airport, mesora a nan a 
baha atende. 


A bin resulta cu un auto 
blanco chikito a bini dal su 
tras mand’e bay dilanti bi- 
rando 180 grado. E auto mes 
a sigi core bay y afortunada- 
mente ningun hende a re- 
sulta herida. 


Bon Dia 24 Aruba 
facebook.com/bondianoticia 


Like 
us on 
Facebook 


Like 
us on 
Facebook 

Accidente cu hende herida dilanti ex-edificio di La Fama 


Diasabra merdia a drenta 
informe di un accidente 
cu hende herida dilanti la 
fama, mesora a dirigi tan- 
to polis como ambulance 
na e sitio. 


Na yegada di e patruya a bin 
compronde cu un turista no 
a duna preferencia y a bay 
dal den banda di e auto y un 
net unda e pasahero ta sinta y 
door di e impacto el a resulta 
herida. Na yegada di e ambu- 
lance mesora nan a atende y 
transporte pa hospital. 


Jeep di huur a pega candela durante coremento na Bushiri turistanan 
a spanta 
Diasabra merdia a dren- 
ta informe di cu un Jeep 
lo a pega na candela du- 
rante coremento, mesora 
a dirigi tanto polis como 
bombero na e sitio. 


Na nan yegada a bin nota 
cu aki ta trata di un Jeep di 
huur cu turista. A hayanan ta 
purba di contene e candela. 
Bomberonan a tuma over y a 
paga e candela. Polis a avisa 
e compania di e Jeepnan aki. 


Pick-up a slip bay dal frontal cu auto contrario 


Diasabra atardi laat a 
drenta informe di un ac- 
cidente cu hende herida 
na Sero Blanco net na e 
bahada di e rooi, mesora 
a dirigi tanto polis como 
ambulance na e sitio. 


Na yegada di e patruya a bin 
compronde cu aki ta trata 
di un accidente unda cu un 
Chevrolet S10 bahando e 
bahada a slip riba e caminda 
muha bay na banda robes y 
dal frontal cu auto contrario 
cual tabata tin un dama di 
edad como pasahero y esaki a 


resulta herida cu dolor na pia. 


Na yegada di e ambulance 
nan a atende e victima y a 
transporte pa hospital. 


Tata a rabia y causa destruccion despues di cu yiu no kier a keda 
cerca dje pasobra su tata tabata cu otro muhe 


Diasabra mainta a drenta 
informe di cu tin un prob- 
lema y cu destruccion na 
un adres den Kamerlingh 
Onnesstraat, mesora a di- 
rigi un patruya na e sitio. 


Na yegada di e patruya a bin 
conpronde cu aki ta trata di 
un problema di pareha den 
separacion. Segun e mama el 
a bay hiba su yiu cerca e tata 
pero como cu e tata tabata cu 


un otro muhe y e yiu no kier 
a keda eynan, el a dicidi cu e 
kier keda cerca e mama y ey- 
nan a start un pleitamento cu 
a escala te na destruccion di 
autonan y tambe e cas. 


E mama a bay na warda di 
polis na Noord pa denun- 
cia y despues a bay su cas na 
Turibana. Yegando su cas po- 
lis a kita e auto for di e mama 
pa mas investigacion. 

Almelo a anuncia mandato di emergencia debi na strobacion durante 
wega di Heracles-Sparta 


(NLTimes)—E 
alcalde 
di Almelo, Mirjam van ‘t 
Veld, a declara un manda- 
to di emergencia pa parti 
di e ciudad en conexion cu 
e disturbio rondonando e 
wega di futbol entre Her- 
acles y Sparta. 


Segun e municipio, “un can- 
tidad di fanaticonan di Hera- 
cles” a reuni cerca di e stadion 
Erve Asito prome cu wega. 
Orden publico a ser stroba 


severamente y e municipio 
a preocupa pa “disturbionan 
mas serio.” E mandato di 
emergencia ta specificamente 
pa e fanaticonan di Heracles 
y ta duna polis e autoridad 
pa actua rapida- y adecuada- 
mente. A para un grupo di 30 
fanatico den e area den cual e 
mandato ta implementa y po- 
lis a puntra nan pa bay. Segun 
polis, e grupo aki a cumpli cu 
esaki. Un persona a ser dete- 
ni pa bisti paña cu ta tapa cara 


y cendiendo klapchi. 


E wega contra Sparta a cum- 
insa diasabra 9or di anochi, 
cu e club ganando 1-0 contra 
Heracles Almelo. Joshua Ki- 
tolano a hinca e unico gol di 
e wega mediocre despues di 
un ora. Cu un segunda victo- 
ria tras di otro, Sparta ta subi 
pa di seis luga den e rango. 
Heracles ta na di 12 luga. 


Zane Winterdal a sali pa Sunfish World Championship 2023 na Miami 


Diasabra di 2 di Decem- 
ber 2023 e atleta velerista 
Arubano Zane Winterdal 
(18) a sali pa e Campe- 
onato mundial di Sunfish 
2023 na Miami. E evento 
aki lo tuma lugar for di 3 
pa 10 di December 2023 
na Coconut Grove Sailing 
Club, Miami Dade Coun- 
ty. E evento ta sanciona 
door di e International 
Sunfish Class Association 
ISCA) na unda Sunfish 
Club Aruba ta afilia. 


Recientemente Zane Win- 
terdal a titula ganador di 
clasemento general 2023 di 
Sunfish Club Aruba, cu ta 
encera un serie di caredanan 
mensual den e deporte veler- 
ista aki. Na segundo lugar 
a sali Richard van der Wal y 
na trecer lugar George Win- 
terdal. Durante e ceremonia 
di premiacion na Surfside 
Beach Bar, Zane Winterdal 
tabata tin e honor di ricibi e 
copa rotativo “Ernest (Ernie) 
Kervel”. Kervel (q.e.p.d.) a 


presidi Sunfish Club Aruba 
pa hopi aña y a yega di or- 
ganisa e campeonato mundial 
di Sunfish na Aruba tres bi- 
aha den decada 1970’ y 1980’. 


Na e ceremonia di premia- 
cion aki tambe a otorga pre- 
mio pa e campeonato di Sun- 
fish Arubano 2023 cu a wor- 
do gana pa Richard van der 
Wal sigui’e pa Zane Winter- 
dal (segundo lugar) y George 
Winterdal (trecer lugar). Van 
der Wal na e ocasion aki tam- 
be a ricibi un obsekio rotativo 
cu ta un “daggerboard” cu 


plachi ni nomber di tur gana- 
dor di e campeonato e ultimo 
25 aña. 


Sunfish Club Aruba ta desea 
e atleta miembro Zane Win- 
terdal tur clase di exito na e 
campeonato mundial, Sun- 
fish Worlds 2023, na Miami. 
Por sigui e evento aki por haya 
riba e websites: https://www. 
sunfishclass.org/2023worlds 
https://www.yachtscoring. 
com/current_event_entries. 
cfm?eID=15792 

Copa Mundial super-G masculino cancela 
debi na biento 


(AP)—Un Copa Mundial 
super-G masculino a ser 
cancela diadomingo debi 
na bientonan fuerte ora e 
tempo a resulta den tres 
cancelacion di tres care- 
da di ski durante week- 
end cu a pasa na Beaver 
Creek, Colorado, Merca. 


Un par di competencianan 
“downhill” a ser cancela dia- 
bierna y diasabra debi na un 


combinacion di nevada pisa y 
biento fuerte. Un di e care- 
danna downhil durante e 
temporada anterior a ser can- 
cela na Beaver Creek debi na 
biento y sneeuw pisa. Mescos 
a sosode na 2021 ora e forsa di 
biento a resulta den e cancel- 
acion di un careda downhill. 
E evento Birds of Prey tambe 
a ser cancela na 2016 debi na 
un clima calor y a ser laga afo 
for di calendario na 2020 debi 


na e pandemia di coronavirus. 


E circuito di Copa Mundial 
masculino ta move pa prox- 
imo weekend pa Val d’Isere, 
Francia, pa un careda di ski 
slalom. E Copa Mundial 
masculino lo regresa Merca 
na februari pa caredanan 
na Palisades Tahoe, Cali- 
fornia. Despues ta sigui un 
evento na Aspen, Colorado. 


PSV ta gana Feyenoord pa yega na dies punto 


(NLTimes)—PSV a piki 
un victoria masivo dia- 
domingo ora nan a derota 
rivalnan Feyenoord 1-2 na 
De Kuip. Ismael Saibari y 
Oliver Boscagli a hinca e 
golnan pa Eindhovenaren, 
ken awo ta para cu dies 
punto na mesa di Eredi- 
visie. 


Peter Bosz (PSV) a tuma un 
decision 
sorprendente 
pa 
cuminsa cu Jerdy Schouten 
como defensa central. Esaki 
ta nifica cu Andre Ramalho 
a keda sinta mientras Oliver 
Boscagli a tuma e otro posi- 
cion di defensa. Arne Slot 
tambe a haci algun cambio na 
e banda di Feyenoord. Ramiz 
Zerrouki y Luka Ivanusec 
a drenta wega, reemplasan- 
do Yankuba Minteh y Igor 
Paixao. 


E prome dos chens di e wega 
a bin pa Lutsharel Geertruida 
di Feyenoord. Mira caminda 
durante e mita parti di wega, 
un tira di leu for di Santiago 
Gimenez a ser pusha pa e 
keeper di PSV Walter Benitez 
bay pa Geertruida, pero su 
intento a pasa riba di e gol. 
Centrocampista 
Quinten 
Timber a hunga e segunda 
chens di wega, pero Benitez a 


keda alerta di e peligro y no a 
dun’e espacio pa caba. 


E wega tabata slordig como 
cu ambos banda a fracasa di 
mustra pakico nan tabata e 
dos miho ekipo na Hulanda. 
E ekipo di cas (Feyenoord) 
tabata cerca di kibra e dead- 
lock net prome cu fin di 
prome mita. E banda di Bosz 
a sali miho durante segunda 
mita. E prome chens a bay 
pa Ismael Saibari despues di 
cinco minuut back den wega. 
Un paso for di Joey Veerman 
tabata demasiado abao pa 
drenta gol pa Luuk de Jong, 


pero Saibari a logra si, di ken 
su tiro a ser blokia pa keeper 
di Feyenoord Justin Bijlow. 


E ekipo bishitante a tuma e 
avance despues di 64 minuut 
hungando. Johan Bakayoko 
a pasa for di banda drechi pa 
Saibari, ken a calcula su mes 
perfectamente prome cu a 
hinca gol. Cos a bay for di 
malo pa pio pa Feyenoord ora 
PSV a dobel nan avance sola- 
mente tres minuut despues. 
E skina di Veerman a enfren- 
ta Boscagli. Bala a drenta gol 
manera un bala di scopet. 
Arne Slot a haci algun cam- 


bionan den atake, dunando 
e ekipo bishitante mas espa- 
cio pa actua en contra, y casi 
nan a probecha dentro di al- 
gun minuut. Saibari tabatin 
e bala cu tres atacado di PSV 
enfrentando dos defensor di 
Feyenoord, pero e hoben a 
hiba bala su so, y su intento a 
ser salba pa Bijlow. 


Ta parce cu e poseedonan 
di Copa KNVB tabatin mas 
chens pa un tercer gol cu 
Feyenoord tabatin pa haya un 
back, como cu nan a perde un 
otro chens. Malik Tillman a 
hunga impresionante ora el a 


drenta wega; el a kita bala for 
di Patrick van Aanholt, pero 
su tiro a pasa riba gol. 


E ekipo di cas a haya un gol 
back despues di 80 minuut 
hungando. Gimenez a corta 
prome cu tira den gol. E bala 
a bin stret pa Benitez, pero 
e keeper a calcula su pusha 
malo, mandando e bala atras 
pa drenta gol. E atacado Mex- 
icano ta e di seis hungado di 
Feyenoord pa hinca al menos 
30 gol den un aña calendario. 


A pesar di e dominio durante 
segunda mita, PSV tabatin 
suerte cu Feyenoord no a 
iguala e wega. Bosz y su per- 
sonal di entrenamento a sali 
victorioso ora e ultimo fluit 
a zona. E siman aki tabata 
tremendo pa e club di Eind- 
hoven despues cu nan a con- 
firma nan progreso pa e etapa 
di eliminacion di Champions 
League diaranson. Ambos 
banda ta bay back den accion 
diahuebs binidero. PSV lo 
enfrenta SC Heerenveen na 
cas mientras cu Feyenoord lo 
anfitriona FC Volendam. 


Potret di Maurice van Steen 
pa ANP. 

A prohibi ex-presidente di sali for di Ucrania debi na supuesto plan pa 
reuni cu prome minister Viktor Orban di Hungria 


(AP)—Ex-presidente 
Petro Poronshenki a ser 
nenga permiso pa sali for 
Ucrania pa un reunion 
plania cu prome minister 
Hungaro Viktor Orban, 
segun e servicio di siguri- 
dad na Ucrania a bisa di- 
asabra. 


Poronshenko a anuncia dia- 
bierna cu el a ser rechasa 
na frontera a pesar di a haya 
permiso anterior for di par- 
lamento pa sali for di e pais. 
Bao 
ley 
marcial, 
hende 
homber entre 18 y 60 aña di 
edad Ucraniano no ta permiti 
di sali for di e pais sin per- 
miso duna anteriormente. E 
ex-presidente di 58 aña, ken 
a perde eleccion na 2019 pa 
presidente actual Volodymyr 
Zelenskky, a bisa cu el a pla- 
nia pa reuni cu vocero di Cas 
Blanco na Merca Mike John- 
son, y e parlamento Polaco 
durante su biahe. 
Pero oficialnan di siguridad a 
bisa cu Poronshenko tambe 


a acorda pa reuni cu Orban, 
ken anteriormente a elogia 
president Ruso Vladimir Pu- 
tin y a nenga di apoya Kyiv pa 
adhesion na Union Europeo. 
Den un declaracion riba red 
social, nan a bisa cu discusi- 


onnan asina lo haci Poronsh- 
enko “un herment den man- 
nan di servicionan special 
Ruso.” 


Diasabra anochi, e vocero di 
Orban a bisa cu Hungria “no 


ta desea di hunga cualkier rol 
den e inkietud politico in- 
terno (di presidente Zelen- 
skyy),” sin confirma of nenga 
cu un reunion a ser plania 
entre Poronshenko y e lider 
Hungaro. Zoltan Kovacs a 
haci e declaracion aki riba X. 


Poronshenko, ken a yama su 
experencia na frontera como 
un “atake riba unidad”, ainda 
no a duna comentario riba e 
acusacionnan cu el a plania 
pa reuni Orban. Desde dia- 
domingo mainta, no tabatin 
ningun comentario mas for 
di autoridadnan Ucraniano 
pa loke ta e biahe plania di 
Poroshenko. E vocero pa 
e parlamento Ucraniano a 
acusa e partido politico di Po- 
ronshenko diadomingo di a 
haci declaracionnan falso den 
pasado cu su legisladonan ta- 
bata prohibi for di biaha den 
exterior. 


Mientras tanto, e planta di 
energia nuclear na Zaporizh- 


zhia a keda “casi den riesgo 
di un accident nuclear y di 
radiacion” diasabra despues 
cu e no por a coy energia for 
di e dos liñanan conectando 
e na e grid di coriente local, 
segun un operador di energia 
nuclear di e pais a bisa. Supu- 
estamente e planta a cambia 
pa generatornan di diesel pa 
stop e calentamento prome 
cu coriente por a ser restaura 
pa Kyiv for di un otro sitio. 


Rusia a ocupa e planta na 
Zaporizhzhia durante e co- 
mienso di e guera. Durante e 
aña cu a pasa, e station a bira 
un punto di preocupacion pa 
observadornan 
internacio- 
nal, cu ambos Moscu y Kyiv 
acusando otro di lansa atake 
riba e planta. Den un declara- 
cion riba red social, Petro 
Kotin, hefe di e operador di 
energia nuclear na Ucrania, 
a acusa Moscu di “operacion 
incorecto y riesgoso di e ekip- 
ahe” na e sitio. 


Lider di Guinea-Bissau ta yama un tiroteo un intento pa rebelion, 
aumentando tension na West Africa 


(AP) —Un tiroteo dentro 
di e capital di Guinea-Bis- 
sau diabierna tabata un 
intento pa rebelion, segun 
presidente Umaro Sissoco 
Embalo a bisa diadomin- 
go despues di un reunion 
cu forsanan di siguridad, 
confirmando 
preocupa- 
cionnan tocante e menasa 
mas recien na democracia 
den West Africa cu ta keda 
violento y plaga pa rebe- 
lion. 


“Nan a purba un rebelion y 
a fracasa pa materialisa nan 
meta,” segun Embalo, despu- 
es cu miembronan di e co- 
manda di e Guardia Nacional 
a libera dos minister deteni 
pa supuesto corupcion, resul- 
tando den un tiroteo. Duran- 
te un bishita na e comanda di 
e Guardia Nacional na Bis- 
sau, Embalo a bisa cu Victor 
Tchongo, e hefe di e Guardia 
Nacional, a ser rechasa y “lo 
paga” pa e intento pa kita e 
presidente. 


E intento pa rebelion ta e se- 
gunda na West y Centro Af- 
rica den un siman despues di 
e fracaso siman pasa na Si- 
erra Leone. Esaki ta aumenta 
tension aun mas den region 
unda rebelionnan a surgi cu 
ocho intervencion militar 
desde 2020, incluyendo na 


Niger y Gabon e aña aki. 


E bloc economico regional 
di West Africa ECOWAS— 
na cual Guinea-Bissau ta 
pertenece—a nota e inciden- 
te cu “hopi preocupacion” y 
a expresa “solaridad completo 
cu pueblo y autoridad consti- 
tucional di Guinea-Bissau.” 
Despues di a yega for di e 
cumbre di clima COP28 
diasabra anochi, Embalo a 
sugeri na reporteronan su 
Tchongo di e Guardia Nacio- 


nal no a actua riba su mes. 


“Tchongo a ser ordena pa un 
hende,” segun corant local 
The Democrat a cit’e bisan- 
do. “Tchongo no ta loco pa 
rementa e celnan di hudicial 
di polis y kita e minister di 
finanzas y e secretario di esta- 
do. Esaki tabata un intento pa 
rebelion y lo tin consecuen- 
cianan serio pa tur envolvi.” 


E nacional chikito di Guinea- 
Bissau a wanta varios rebelion 


desde cu a haya independen- 
cia for di Portugal casi cinco 
decada pasa. Sinembargo, al 
contrario cu otro rebelion na 
West Africa cual a ser causa pa 
un perspectiva di mal gober- 
nacion, e tiroteo na Guinea- 
Bissau a cuminsa mientras e 
miembronan di e Presiden- 
tial Palace Battalion a purba 
re-detene dos oficial di go- 
bierno—minister di finanzas 
Suleimane Seidi y secretario 
di tesorero António Mon- 
teiro. 


Ambos a ser cuestiona tocante 
e uzo di fondo di gobierno 
prome cu a miembronan di 
e Guardia nacional a libera 
nan den secreto, segun me- 
dia local a reporta. E sistema 
semi-presidencial na Guinea- 
Bissau ta limita e podernan 
di e presidente por medio di 
permiti e partido di mayo- 
ria den parlamento apunta e 
gabinete. Como resultado, 
e Guardia Nacional—cual 
ta cay bao di e Ministerio di 
Asunto Interior—ta controla 
mayormente pa e parlamento 
domina pa e oposicion. 


Tension ta keda halto entre 
Embalo y un coalicion di 
gruponan di oposicion cu a 
gana e mayoria den e parla- 
mento di Guinea-Bissau na 
juni, mas cu un aña despues 
cu e presidente a disolve e 
parlamento. 


Embelo, un ex-general di e 
ehercito, a ser declara e gana- 
do di un eleccion presidencial 
na december 2019 den cual 
su oponentenan a participa. 


El a sobrevivi un intento pa 
rebelion na februari 2022 cu 
segun e “tabatin di haber cu 
nos lucha contra narcotrafi- 
cacion.” 


A20 


Dialuna 4 December 2023 sorteo/servicio 


Resultado Sorteo 
2 y 3 december 2023 


Cadena Alexander Lottery ta presenta resultado di weganan di suerte 


merdia 
anochi 
diadomingo merdia 



3 



6885 


Sorteo # 4112 


Sorteo # 986 


Capricornio 


FP 


963 


Sorteo # 4112 


Sorteo # 2168 


5125 


7078 


Sorteo # 4112 


6284 


9422 


X3 


8991 


24 
Letter 
D 


0 
1 
5 


172 


0 


11 


127 


0 
0 
0 
0 
0 



3 



x match 4 
74.000,- 


Proximo Jackpot 


Sorteo # 


Sorteo # 6318 


Sorteo # 131 


Cachi Cachi 


x afl 8,00 


Mega Ball 


Proximo Jackpot 


260.000,- 


x match 4 


1158 


Sorteo # 5915 


Sorteo # 845 


x afl. 500,00 


x afl.15,00 
x afl 50.00 


Aries 


260172 


X2 


935 


x Jackpot 


Sorteo # 8112 
Sorteo # 2446 


Sorteo # 1861 


8975 


9118 


Sorteo # 7156 


7436 


x Jackpot 


x match 4 
x afl. 12,00 


Joker 


8282 
160.000,- 


x Jackpot 
x match 4+ 


Proximo Jackpot 


FP 
09-19-20-21-25 


01-03-10-16-30 


2352 


Afl. 360.000,- 


Letter 


0 
0 
0 


0 


0 
3 


123 


0 
0 
0 
0 
0 



3 



X2 
01-08-10-14-19 


4631 


Joker 


6082 
160.000,- 


x Jackpot 
x match 4+ 


Proximo Jackpot 


FP 


167 


x Jackpot 


Sorteo # 4113 
Sorteo # 


Sorteo # 2169 


9323 


3589 


Sorteo # 4113 


8534 


x Jackpot 


x match 4 
x afl. 12,00 


8205 


Sorteo # 4113 


Sorteo # 987 


x afl. 500,00 


x afl.15,00 
x afl 50.00 


Acuario 


194988 


Sorteo # 132 


Cachi Cachi 


x afl 8,00 


Mega Ball 


Proximo Jackpot 


260.000,- 


x match 4 


x match 4 
78.000,- 


Proximo Jackpot 


Sorteo # 


Sorteo # 6319 


Afl. 360.000,- 


diario 
Korsou 
super4 
flamingo 


2158 
4093 
2441 
1211 
4633 
1194 
super5 
5264 
9640 
2818 
- 
3292 


diario 
Korsou 
super4 
flamingo 


5973 
1806 
2389 
2236 
5764 
1635 
super5 
3903 
2224 
1126 
58443 
6398 


diadomingo 


DVG: 
Vacuna di Influenza ta obtenibel 
na balor di 20 florin pa 
comunidad 


Entrante diabierna dia 1 
di december, ciudadanon- 
an cu ta desea di cumpra 
vacuna di Influenza por 
haci esaki na un costo di fl 
20,-. E vacuna por wordo 
cumpra unicamente na 
seccion di Malesanan In- 
feccioso (DBZ) situa na 
Avicenastraat #1 patras di 
edificio principal di DVG 
na Oranjestad. Orario pa 
cumpra vacuna ta di di- 
aluna pa diabierna for 


di 7:45-11:45 di mainta y 
1:15-3:30 di atardi. 


Vacuna di COVID den bario 
su ultimo dia lo ta dia 5 di 
december den bario di Lago 
Height pa ser exacto e unidad 
mobil lo ta para na Centro di 
Bario Lago Height, despues 
di dia 5 di december ciudada- 
nonan na risico por busca va- 
cuna di COVID unicamente 
na seccion di Malesanan In- 
feccioso DVG. Te na e mo- 
mento aki ainda e vacuna di 
COVID ta unicamente pa e 
grupo di personanan na risi- 
co. 


Pa mas informacion like 
nos Facebook page Direc- 
tie Volksgezondheid DVG 
Aruba, Follow nos riba Insta- 
gram directie_volksgezond- 
heid_aruba, subi nos website 
www.dvg.aw, yama nos na 
5224200 of mail nos na servi- 
cio@dvg.aw 


Sint lo bishita Centro di 
Bario Playa Pabao 


Centro di Bario Playa Pa- 
bao a ricibi un e-mail for 
di Sint na unda e ta con- 
firma su bishita na e cen- 
tro aki. 


Den su mail Sint ta pidi su 
disculpa cu e ta confirma su 
bishita un tiki laat pero esa- 
ki tabata pa motibo cu Piet 
Mayor a file e peticion di Pla- 
ya Pabao den un map robes. 
Sinembargo Sint ta masha 
contento di por bishita nos 
bon muchanan di Playa Pa- 
bao riba diamars atardi, 5 di 
december, di 5‘or pa 7 ‘or. 
Despues Sint y su Pietnan 
lo drenta e barionan di Playa 
Pabao. 


Mayornan cu ta desea pa nan 
yiu(nan) ricibi un regalo riba 
e dia aki por pasa laga esaki na 
Centro di Bario Playa Pabao 
di dialuna 27 di november pa 
dialuna dia 4 december di 8 
‘or pa 12’or y di 2’or pa 6‘or 
pa yena e formulario di par- 
ticipacion. Lo cobra e suma 
di inscripcion di afl. 10.00 pa 
mucha cu lo wordo usa pa 
cubri e gastonan y un treat 
pa e muchanan y nan mayor- 
nan. Pa mas informacion por 
tuma contacto cu Centro di 
Bario Playa Pabao na telefon 
583-7775. Pa motibonan or- 
ganisatorio no ta tuma mas 
mucha despues di dia 4 de- 
cember. 


Dia 4 di december 
ta e ultimo dia 
pa entrega e 
declaracion di 
inkomstenbelasting 
2022 
E termino di 2 luna 
extra ta caduca 


Departamento 
di 
Im- 
puesto ta informa cu dia 4 
di december 2023 ta e ul- 
timo dia pa entrega e for- 
mulario di declaracion di 
inkomstenbelasting 2022. 
E extension di termino 
(uitstel) cu 2 luna pa es- 
nan cu no a logra entrega 
nan formulario dia 2 di 
october 2023, ta caduca y 
lo no tin mas extension, pa 
asina mantene e ritmo di 
trabao cu Departamento 
di Impuesto a stipula pa 
procesa e restitucionnan. 


Entrega e declaracion di ink- 
omstenbelasting ta un oblig- 
acion legal. Door di entrega 
e declaracion segun instruc- 
cion di ley, e contribuyente ta 
evita cu e ta haya un cobransa 
(taxativo) cu boet. Ademas 
pa medio di e declaracion, 
e contribuyente ta haya e 
oportunidad pa haci uzo di 
su derecho di deduci su gas- 
tonan. 


Por entrega e declaracion di 
inkomstenbelasting 2022 na 
oficina principal na Camac- 
uri durante e siguiente orari- 
onan di trabao: 7.45 – 11.30 
y 1.15 - 3.30. Ta conseha e 
contribuyente pa saca un co- 
pia di e declaracion prome 
cu entrega esaki pa su mesun 
administracion. 


Pa mas informacion por 
tuma contacto cu Depar- 
tamento di Impuesto na e 
siguiente numbernan di tele- 
fon: 522 7423 of 522 7424. 
Contribuyentenan por sigui 
tambe e noticianan oficial di 
e departamento riba Face- 
book: https://www.facebook. 
com/impuestoaruba/ of via 
www.impuesto.aw pa asina 
keda bon informa. 


SERVICIO A21 


Dialuna 4 December 2023 


San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Eagle 
Tel. 587 9011 


San Nicolas: 
Centro Medico 
Tel. 584 5794 


SERVICIO PUBLICO 
mi ta ofrece servicio pa haci 
reparacion di porta, ventana y 
hopi mas. Pa mas informacion 
Tel. 563 6762 
_________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.568 2339 
_____________________________________ 


SERVICIO PUBLICO 
mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


TA BENDE 
caha di Orgel aña 1997, 
6 cylinder cu su loudspekers 
Fls.14.000 por yama 
Tel. 593 9614 
Mr. Loy Ras 749 2533 
___________________________ 


SERVIO PUBLICO 
Ta ofrece pa verf y chapi cura 
bon prijs. nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 
mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 
mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 
nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


SERVICIO PUBLICO 
masaje reductores, terapias 
para el dolor, terapia infraroja, 
kinesiotape, tratamiento faciales 
avicenastraat #18 local a 
Tel. 566 1412 /561 8520 
________________________ 


SERVICIO PUBLICO 
Ta traha y renoba cas 
drecha dak, ta basha vloer, 
pleister, verf cas, traha cura, 
pega mosaico 
Tel.563 4168 
____________________________ 


SERVICIO PUBLICO 
buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


Sushi den cura? 
Ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
__________________________ 


a v i s o @ b o n d i a . c o m 


SERVICIO 
reforsamo papiamento-españo, 
of españo pa papiamento pa 
hende mayor y mucha 
Tel. 563 4641 
___________________________ 


TA OFRECE 
Servicio pa hacer limpieza y 
cuido de niños 
Pa mas informacion 
Tel. 569 3253 
_________________________ 


Pronostico di tempo 


SERVICIO PUBLICO 
nos ta chapi, corta y planta 
mata, brinda tur servicio cu bo 
cura mester. Tira sushi afo, 
Tel. 738 1908 
________________________ 


SERVICIO PUBLICO 
Limpiesa pa cas y auto 
Presure wash cura di cas 
laba muebles, laba tapijt 
laba vloer 
Tel. 593 9464 
________________________ 


TA HUUR 
camber cu tur cos inclui 
na Playa 
Tel. 564 1979 
_________________________ 


TA HASI 
Trabou di Pleister 14fl mts2, 
Pintura, Patios y Bloki 
Tel : 6302305 


_____________________________________ 


TA BUSCA 
inwonend huishoudelijk, 
Personeel 
Yama na 594 3121 durante 
ora di oficina 
_______________________________217252 


TA BUSCA 
Progresivo Holding and 
management company 
ta busca 
Handyman 
Yama na 594 3121 durante ora 
di oficina 
_______________________________217252 


Tempo: 
Awe tardi y awe nochi: par- 
cialmente nubla y general- 
mente seco 
Den marduga y mañan: par- 
cialmente nubla cu un awa- 
sero breve 


Temperatura maximo 31 
grado Celsius 
Temperatura minimo 27 
grado Celsius 
Indice di calor (heat index) 
den y rond di oranan di 
merdia: 32 pa 38 grado Cel- 
sius 
UV index: 8 


Bahada di solo : 6:12 pm 
Subida di solo : 6:47 am. 


Biento: 
Modera for di direccion 
generalmente oost; 
Forsa 3 te 4 (12 te 30 km/ 
ora, 7 te 16 nudo). 
Den dia basta fuerte te posi- 
blemente fuerte den rafaga; 
Forsa 5 te 6 (31 te 50 km/ 
ora, 17 te 27 nudo). 


Situacion general di tem- 
po pa proximo 24 ora: 
Humedad 
persistente 
ta 
wordo transporta cu e bi- 
ento pa region local. Prin- 
cipalmente den oranan di 
marduga y mainta esaki por 
pone temporalmente mas 
nubia pasa over di region lo- 
cal y produci localmente un 
awasero pasahero te breve. 


Condicionnan maritimo/ 
estado di lama: 
Na partinan protegi di costa: 
keto, rond di 1 pia. 
Na partinan zuid: trankil te 
modera, entre 2 pa 3 pia. 
Na partinan oost te noord- 
west di costa: generalmente 
modera cu olanan entre 4 pa 
5, localmente 6 pia. 


A22 


Dialuna 4 December 2023 obituArio/iNtErNACioNAL 


Bo a hasi mi curason mas contento cu curason di un 
hende cu tin cosecha. Abundante di grano y cu tin 
abundancia di biña nobo. Lo mi bay drumi trankil y 
pega soño pasobra ta boso lo duna mi seguridad. 
Salmo 4: 7-9 


Nos ta anuncia fayecimento di: 



Norma Yolanda Jacobs 
Mihor conoci como “Joly/Janda” 
*11-11-1937 - †27-11-2023 


Na nomber di su: 
Casa: 
†Francisco Tromp 
Yiunan: Norman Tromp y Sugeiry Tromp Garcia 
Rigoberto Tromp y Genesis Tromp Briceño 
Nieto(a)nan: 
Sophia Tromp 
Nordin Tromp y Mary - Jane Ras 
Lacy-ann Tromp 
Mayornan: †Herminio Jacobs y 
†Epifania Quant 
Rumannan: 
†Irving Jacobs y Sheila Jacobs 
Ingrid Jacobs y Bito de Lange 
Iha: 
Chela Vrolijk y Famia 
Tantanan: 
†Vera Ras 
†Salome Tromp 
†Teresita Quant 
†Simona Quant 
Otro tantanan, omonan y famia 
Sobrino(a)nan: Tania Jacobs, Tatiana Jacobs, Clyve 
Malmberg, Jorge Jacobs, 
Osiria Jacobs, Maria Elena de Lange, Chando de 
Lange, †Marlon Jacobs 
Suegro(a)nan: †Bruno Arends 
†Maria Tromp 
Swa y cuña nan, primo y prima nan, sobrino y 
sobrina nan, tanta y omo nan, comer y comper 
nan, bisiña nan, amigo y amiga nan, ex colega nan 
di Ontvanger der Belasting, amistad nan di Crystal 
Casino y Stellaris Casino y demas colega nan y 
conocirnan. 


Demas famia nan: Jacobs, Tromp, Quant, Ras, 
Ridderstapt, Briceno Lesandrina, Vrolijk, Zievinger, 
Odor, Pieter, Orman, Garcia, Bislip y otronan. 


Despensa nos si den nos tristeza nos por a lubida 
cualkier otro miembro nan di famia di nos difunto 
mama stima. 


Oportunidad pa condolencia: Aurora Funeral Home, 
diamars 5 di december 2023 di 7:00 pa 9:00 pm. 


Ta invita pa e acto di entiero cu lo tuma lugar 
diaranson 6 di december 2023 na Misa Pro Catedral 
San Francisco na Playa di 2:00 pa 4:00 pm nos 
difunto ta reposa den misa, despues lo sali pa Santana 
Central Sabana Basora. 


Nos ta pidi nos disculpa despues di entiero nos 
no ta ricibi bishita na cas pa condolencia. Danki di 
antemano pa e comprension. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Frida Theresa Henriquez-Lacle 
*15-10-1929 †01-12-2023 


Acto di entiero lo wordo anuncia despues. 


Autoridadnan ta identifica sospechoso den 
asesinato di 3 homber cu tabata biba riba caya 


(AP) - Un homber na Los 
Angeles cu ya caba ta deteni 
en conexion cu otro investig- 
acion a ser identifica como e 
sospechoso den 3 asesinato 
recien di personanan cu ta- 
bata biba riba caya, polis a 
informa diasabra. 


Los Angeles Police Chief Michel 
Moore a bisa cu Jerrid Joseph 
Powell di 33 aña a ser identifica 
como e sospechoso den 3 ases- 
inato despues cu autoridadnan a 


determina un arma haya den un 
vehiculo cual e tabata stuur ta 
relaciona na e incidentenan aki. 
Powell a keda aresta e siman aki 
pa un investigacion den e robo y 
tiro di un homber di 42 aña dia- 
mars despues cu el a bolbe back 
su cas na San Dimas. E anuncio 
a bini un dia despues cu auto- 
ridadnan a informa cu nan ta en 
buskeda di un sospechoso den e 
asesinato di 3 hende homber y 
a urgi e hendenan bibando riba 
caya pa no drumi nan so. E ases- 


inatonan aki a tuma luga fin di 
november durante oranan trem- 
pan di mainta mientras e victi- 
manan tabata durmiendo of pre- 
parando pa drumi. 


Los Angeles County ta e na- 
cion su parti mas pobla, cu mas 
o menso 10 miyon persona y ta 
cas di mas di 1 di cada 5 persona 
bibando riba caya den e pais se- 
gun un conteo di aña 2022. Des- 
de januari, e cantidad oficial di 
persona bibando riba caya tabata 
75,000 persona riba un anochi 
normal. 


Moore a puntra publico pa bini 
dilanti cu cualkier informacion 
cu nan por a tin despues di e 
asesinatonan aki. El a bisa cu 
prome no a kere cu tin un con- 
exion entre Powell y e victiman- 
an. Tambe el a comenta cu au- 
toridadnan a traha rapidamente 
entre agencianan pa por identi- 
fica e sospechoso, cu ayudo di 
tecnologia di vigilancia. 


Teremoto fuerte cu a activa advertencia di 
tsunami a laga un persona fayeci 


(AP) - Un teremoto 
poderoso 
cu 
a 
sacudi parti sur di 
Philippines 
a 
laga 
por 
lo 
menos 
un 
fayecido y a herida 


varios 
otronan 
mientras miles tabata 
core sali for di cas 
den panico pa yega 
haltura den medio 
di un advertencia di 


tsunami. 


U.S 
Geological 
Survey a reporta cu 
e teremoto diasabra 
anochi 
tabatin 
un 
magnitud 
di 
7.6. 
E Pacific Tsunami 
Warning 
Center 
a 
bisa cu ta premira cu 
e olanan di tsunami a 
golpia Philippines y 
partinan di Indonesia, 
Palau 
y 
Malaysia, 
sinembargo 
despues 
a retira e advertencia. 
USGS a mira tambe 
teremoto cu magnitud 
di 6.6 y 6.9 sinembargo 
no a emiti alerta pa 
tsunami. 


Un hende muhe na 
estado a fayece despues 
cu su persona, su casa 
y su yiu muhe a keda 
pega bao un muraya 
cu a colapsa riba nan 
den e bario mientras 
vloer tabata sacudi y 
nan a core sali for di 
nan cas. Su casa y yiu 
muhe a keda herida. 
Dos otro muchanan y 
nan mayornan a bula for 
di bentana di un di dos 
piso mientras nan cas 
tabata zwaai sinembargo 
nan no a keda herida. 
“Inicialmente, 
e 
zwaaimento tabata leve. 
Despues esaki a bira 


fuerte rapidamente y 
mi no tabata por a ni 
para. Mi perfumenan 
a cuminsa cay y mi 
tabata 
tende 
hende 
ta grita pafo,” un di e 
residentenan di e area a 
comenta. 


Secretario di defensa 
Gilberto Teodoro Jr a 
informa na un rueda di 
prensa cu autoridadnan 
ta evaluando e impacto di 
e teremoto sinembargo 
reportahenan 
inicial 
a indica cu no tabatin 
daño grandi ademas di 
2 brug y algun blackout 
na cierto area. Un solo 
morto a keda reporta cu 
tiki heridonan. Despues 
di 
a 
inspecciona, 
e 
oficialnan di aviacion 
civil a bisa cu no tin 
daño grandi na varios 
aeruperto den e parti sur 
y no tabatin strobamento 
na e operacion di e 


INTERNACIONAL A23 

Manifestante herida criticamente despues di cende su mes na candela 
pafo di consulado Israeli 


(AP) — Un manifestante 
tabata den condicion crit- 
ico diabierna despues di 
cende su mes na candela 
pafo di e consulado Israeli 
na Atlanta, Merca, segun 
autoridadnan. Un guardia 
di seguridad cu a purba di 
interveni tambe a resulta 
herida. Un bandera Pal- 
estino haya na e escena 
tabata parti di e protesta, 
segun hefe di polis di At- 
lanta, Darin Schierbaum a 
bisa na un conferencia di 
prensa. 


El a agrega cu investigador- 
nan no ta kere cu tabatin con- 
exion cu terorismo, y ningun 
di e personal consular tabata 
den peliger. “Nos no ta mira 
ningun menasa akinan,” el a 
bisa. “Nos ta kere cu tabata 
un acto di protesta politico 
extremo cu a tuma lugar.” 


Autoridadnan no a revela e 
nomber, edad ni genero di 
e manifestante. E persona 


a para pafo di e edificio den 
bario midtown di e ciudad 
diabierna tardi y a usa gasolin 
como acelerante, segun hefe 
di bombero di Atlanta, Rod- 


erick Smith. 
E manifestante tabata den 
condicion critico, cu herida 
di kemadura na e curpa. Un 
guardia di seguridad cu a 


purba di stop e persona a haya 
kima na su pols y pia, segun 
Smith. 
Schierbaum a bisa cu polis ta 
na altura di tension eleva den 


comunidad Hudiu y Mu- 
sulman y a aumenta patruya 
na cierto sitio, incluyendo e 
consulado. 


Manifestacionnan ta amplio 
y tension na Merca a escala 
mientras e cantidad di morto 
ta aumenta den e guera Isra- 
el-Hamas. 


E conflicto a cuminsa despu- 
es di e atake di Hamas y otro 
militantenan dia 7 di october 
ultimo, cu a mata como 1,200 
persona, mayoria civil, den 
sur di Israel y a tuma como 
240 persona secuestra. Mas 
cu 15,200 persona a ser mata 
den e atake Israeli riba Gaza, 
controla pa Hamas, segun e 
ministerio di Salud di Gaza. 


Un alto al fuego di un siman 
cu a conduci na intercambio 
di decenas di rehen di Hamas 
a cambio di prisoneronan 
Palestino na Israel a termina 
den bataya reanuda entre 
Hamas y Israel. 


Presidente Republicano di Florida no ta bay renuncia pa acusacion di 
violacion 


(AP) — E presidente di 
Partido Republicano di 
Florida ta bisa cu e no ta 
bay renuncia pa motibo 
di acusacion di un muhe 
cu el a viol’e, bisando den 
un e-mail na su sostene- 
dornan cu e ta inocente. E 
no a atende directamente 
ningun detaye specifico di 
e acusacion cu a sacudi e 
politica conservador di e 
estado. 


Christian Ziegler a manda e 
declaracion na Republican- 
onan estatal diasabra, bisando 
cu e y su casa, Bridget Ziegler 
a bira enfoke pasobra nan ta 
“voznan politico asina duro.” 
Su esposa ta co-fundador di 
e grupo conservador Moms 
for Liberty, cu a dirigi un 
campaña cu gobernador Ron 
DeSantis pa stop educacion 
sexual na scol na Florida. 


DeSantis a bisa siman pasa cu 
mientras Christian Ziegler ta 
inocente te ora e keda proba 
culpable, e lo mester renuncia 
pa evita bira un distraccion pa 
nan partido. Ziegler a insisti 
cu e no ta bay renuncia. 
“Nos tin un pais pa salba y ami 
no ta bay laga acusacionnan 
falso di un crimen pone e 
mision ey riba benchi mien- 
tras mi ta warda pa e proceso 
aki conclui,” Ziegler, 40, a 


skirbi. Un activista di partido 
Republicano pa hopi tempo, 
el a ascende na e puesto top di 
e estado na Februari. 


No a entrega ningun cargo 
contra Ziegler, pero e inves- 
tigacion di polis di Sarasota ta 
keda habri. 


E acusador, cu conoce Chris- 
tian Ziegler pa 20 aña, a bisa 
polis na october cu el a forsa 
drenta den su apartamento y 
a viol’e, segun un dossier di 
polis. Den su e-mail diasa- 
bra, Ziegler no a menciona 
cu el a bisa detectivenan cu e 
si a tene relacion sexual cu e 
muhe, pero cu tabata cu per- 
miso. Tampoco el a menciona 


cu su esposa a bisa detective- 
nan cu e pareha y e muhe a 
tene relacion sexual den gru- 
po un biaha, mas cu un aña 
pasa. 


“Mi famia ta solido manera 
un piedra. Mi esposa ta para 
tras di mi 150% y nos tin met- 
odonan na su lugar pa pro- 
tege nos (tres) yiu, manera 
nos tin cu tur atake anterior 
cu nos a enfrenta,” Christian 
Ziegler a skirbi. E pareha no a 
contesta yamada ni mensahe 
di texto ayera buscando mas 
comentario. 


Vocero di DeSantis, Jeremy 
Redfern no a responde un 
yamada y mensahe di texto 


ayera buscando comentario 
tocante e rechaso di Ziegler 
pa renuncia. 


E dossiernan di polis bisando 
cu e pareha Ziegler tabatin 
sexo den grupo cu un muhe 
a conduci Democratanan y 
lidernan di derecho gay pa 
acusa e pareha di hipocresia, 
mirando cu un organisacion 
co-funda pa Bridget Ziegler 
- Moms for Liberty - a join 
DeSantis y partido Republi- 
cano na Florida den combati 
causanan LGBTQ+. 
Bridget Ziegler tambe ta un 
miembro elegi den e hunta 
di scol di Sarasota County y 
a keda nombra pa DeSantis 
den e hunta cu awo ta super- 
visa e desaroyo di tereno di 
Walt Disney World. DeSantis 
a pasa legislacion aña pasa re- 
tirando un hunta controla pa 
Disney despues cu e compa- 
nia a opone su ley cu ta limita 
educacion sexual na scol. 


E acusacion di violacion con- 
tra Christian Ziegler a bira 
publico siman pasa despues 
cu Florida Center for Gov- 
ernment Accountability, un 
organisacion di noticia inves- 
tigativo, a obtene un rapport 
di polis y dossier detayando 
e acusacionnan. Nomber di 
e acusador ta redacta den e 
documentonan. 


Segun mensahenan di texto 
cita den e dossier, e muhe y 
e pareha Ziegler tabatin plan 
pa bolbe tene relacion sexual 
den grupo dia 2 di october, 
pero e muhe a cancela despu- 
es cu Bridget Ziegler no por 
a yega. 
E muhe a bisa cu el a haya 
Christian Ziegler den gang 
di su apartamento e dia ey, cu 
el a push’e paden y despues a 
viol’e. 


Den 
combersacionnan 
di 
texto y telefon monitoria pa 
investigadornan, Ziegler a 
ofrece e muhe “ayudo finan- 
ciero” prome cu cuminsa so- 
specha cu tabata grabando su 
combersacionnan. 


Den un entrevista cu detec- 
tivenan dia 2 di november, 
Ziegler a bisa cu e sexo tabata 
cu permiso y cu el a grab’e. El 
a bisa cu el a delete e video, 
despues a recobr’e ora cu e 
acusacion di violacion a bin 
dilanti. 


Detectivenan a confisca ce- 
lular di Christian Ziegler dia 
2 di november, segun e dos- 
sier. Nada di loke nan a haya 
a keda publica. 


